text:
asbes seka seng niku payon. Niku fungsine kangge nutupi kebocoran.
P : Lajeng menawi empyak niku dospundi ?
I : Empyak niku sing diarani empyak niku diempyak, niku "empyake wis munggah po durung?" niku diantara usuk karo ereng niku wis gandheng lha niku wis diarani empyakan sak durunge dike'i payon niku wes diarani empyak. "empyake uwes?" ha diantarane usuk karo reng niku wes gandheng.
P : Oh, dados gandheng antaranipun usuk kalih reng nggih ? lajeng le ngrakit ting ngandhap napa ting nginggil ?
I : Nggih, ting ngandhap saget ting nginggil saged. Jaman sak niki nek kaya jaman biyen usuke Kalimantan nika le ngusuki mesthi ning ndhuwur, ha jaman kriyin niku wong usuk glindhingan njuk sing nyambut gawe wong sak sajana, njuk direngi ning ngisor njuk gotong-gotongan pirang pirang nika njuk diempyak, nah sing diarani diempyak niku diantara reng kalih usuk niku wes tepung dadi siji.
P : Mangke fungsiniipun niku kangge ndelehke payon ?
I : Nganu gawe ndelehke gendheng niku.
P : Nggih, lajeng talang menika keteranganipun ingkang dospundi ?
I : Nek talang niku fungsine gawe menghindari banyu sing calon dhonge ing kono njuk diliyakake niku fungsine talang.
P: Menawi riyin nggih enten sing ngginakake talang niku?
I: Nggih, nek jaman riyin niku "ha kiye nek ora dike'i talang banyune rene kiye". Padha wae talang ngarep padha talang ting ngomah njuk enten gandhokane nika. Kangge menahan air supayane ora medhun, nek sing ning ngarep men banyu ora ndrojok medhun njuk tak ke'ane talang.
P: Kados menawi digambar, ha niku sukani talang menika le ndamel saking napa nek riyin.
I: Ha niku nek riyin nggih seng, nek karpet niku gek entes niki nggih. Nek sing pring petung ting ngajeng ngriki niki wong ne kana mludeke niku wes luweh nek tengah niki tetep ngangge seng.
P: Menawi gimbal menika keteranganipun ingkang dospundi?
I: Gimbal niku keterangane untuk menjaga keamanan, soale nek ora ke'i gimbal ora ke'i clukat ora ke'i pojokan niku banyu niku hayo karang njuk ora ana alingan, nika blandar nika nek dikethok ora ana gimbale ora ana clukate, banyu mlebu pager kabeh njuk rusak, fungsine ngeten niki, semono ugi mriki niku nek dipepet karo saka semono uga ya cepet rusak, kangge njaga keamanan.
P: Dados gimbal menika wujudipun dospundi nggih?
I: Nggih turahan blandar, molo nggih saged mengikuti gedhe cilike omah endhek dhuwure omah, nek omah dhuwur kok ambane clukat niku meng setengah meter banyu niku tetep mlebu, nek omah niku dhuwur ya paling ora sak meter, nggih ta, nek omah nika cendhak 60 apa 70 nika sedheng.
P: Gimbal kaiyan clukat niku sami nggih?
I: Nggih sami.
P: Lajeng wonten malih pager, pager menika fungsinipun kangge menapa nggih?
I: Pager niku nek fungsine pager niku gawe aling-aling nggih ta, padha karo pager tengah utawa pager pinggir niku gawe alig-aling.
P: Lajeng wujudipun pager niku wonten napa mawon?
I: Nek ting ndesa niku onten pager kepyur, pager ketep mung werna loro, utawa pager sasak nek sak niki pun boten wonten kados pring niku disigar lajeng dinyam telung nggodhagan dadekke siji nika bleg, kaya dene pager kreteg nika, ha kaya nika.
P: Nanging boten kepyur niku ta?
I: Boten nek kepyur niku dirati barang nika. Sasak niku pokok kerteg mbiyen niku, nek omah mbiyen pagere sasak wong nek maling ngongkel-ongkel rekasa. Wong telung plong, le ngenyam ting nggone ngriku.
P: Lajeng menawi gebyog nika termasuk pager napa boten?
I: Nggih, nek gebyog niku padha wae pager ning istilahe niku dibuat dari kayu, boten saking bambu nggih niku ketep, kepyur kalih sasak.
P: Menawi saking pring niku namine gedheg menawi saking kajeng niku namine gebyog nggih? lajeng gebyog niku modhele napa mawon nggih? kula nate miring potang aring nika dospundi?
I: Nggih, potangaring niku sumpingan ngoten niku pokoke ora persegi panjang njuk nika onten lacipe, pager pring nggih saged kados niku kepyur niku. Saking pring saged saking blabag saged, ha miring ngoten niku ta, ha niki pager setunggal niku saged napa pethuk santog ngeten nggih saged, niku namine santog.
P: Oh, santog niku sing niki?
I: Nggih, santog niku kangge nahan pager niku supayane ana methuk rana methuk rene supaya nyantog. Santog niku niki antarane saka guru kalih saka goco.
P: Lajeng wonten malih menika nek jaman riyin niku sok enten malih sekesel, nika dospundi menika?
I: Kesel niku ya kanggone wong sing mliyuner utawa wong sing besus niku nek biyen boten mas lurah nika boten gadhah, niku gunane ya kanggo aling-aling.
P: Kesel menika wonten ukirane nggih?
I: Nggih wonten ukirane, niku nek boten nggen mas lurah napa ndara-ndara nika boten mentingake, ning nggih onten kesel saking kepang nika dicagak-cagak nika pokoke sekesel niku gawe aling-aling.
P: Kadhang wonten ugi skesel niku ngangge gombal nggih?
I: Nggih, ngoten nggih saged ngangge kepang nggih saged, karang dene wong-wong nggih ta, njuk nggo pager nam-naman kaya niku njuk nggo pring nwulung nggih saged, gawe aling-aling nggih namine skesel.
P: Lajeng niku pager kayu pring niku menawi aten-aten kalih kulitan niku dospundi?
I: Ha nek kulitan niku sing asli nggon welate nika, nek aten-aten niku sing sak njerone welat, pun dhong ta, nek kekuatan ya kuat sing kulitan niki wong welat. Ha niki nggen kula niki kulitan kabeh, ha sing aten-aten niki ntes mawon, nek niki wes 40 tahun punjul niki.
P: Bahane saking pring napa menika?
I: Pring apus nek petung boten saged kadel, awet niku pring nek ngethok niku mangsa kesewelas sak niki mawon teka da sak-sake ng


664 online! | Sidvisningar idag: 126 841 | Igår: 186 733 |
Komentar dening Rune Johansson
Sapunika ngadhepi Swedia nyebar lan angel kanggo nglereni kobongan alas. Paling Writers niru iku kanggo Gusti saiki punishing kita kanggo tumindak kita minangka bangsa. Ayo kita sawetara perspektif ing acara saiki.
14
Gambar: falkopingstidning.se .Ing loro rapat-rapat, kita dibukak ing rapat-rapat tarub Jättene. Sawise patemon sore pisanan kang nyebar cepet carane apik iku yen sore sabanjuré kapenuhan jemaah wong.
1
Sak siji dina kudu 15 fires wis Jahshua ing Arboga. Dadi kabeh fires saiki raging ing bilai geni awon Swedia kang wis mangkono ora prodhuk-sebab alamiah.
17
Reader Mail dening Sigvard Sword
Iku ketok kanggo kabeh Pentecostals Injil historis sadar lan kasengsem, gerakan Pentecostal awit iku dadi panase FFS lan Masyarakat Pentakosta, taunan disebut PBB - wis diganti loro pengaturan, drama lan teologi.
39
1
Sampeyan bisa ndhukung apg29 ing telung cara.
1
Reader Mail dening Bertil RoseniusA judhul ing Facebook Taufik penasaran: "Ing Autumn, Swedia pendidikan imam negara-mbiayai pisanan." Bener utawa palsu? Bener! Nanging kabeh dadi malah Samsaya Awon, nalika nyilem menyang Sajarah!
41
Miturut Holger Nilsson
A-owahan mesthi wis saiki wis digawe karo gati kanggo proklamasi Gusti Yesus teka, iki bisa duwe jalaran anduwèni dhampak gedhé.
18
3
Reader Mail dening David B
"Slamet Gusti, Dhuh nyawaku, lan lali ora kabeh keuntungan kang" Jabur. 103: 2
4
CATETAN: Artikel ngandhut gambar karu saka pameran Pride beda.
Tambah label kanggo anak sing ndeleng tontonan iki ...Iku ora bisa lan kudu nglarang wong sistem beda nanging padha bisa nglarang iku padha bakal Panggenan ing lurung-lurung.
97
Reader Mail dening wide awake katty
Iki maca Kitab Suci. Nalika aku teka wacana iki saka Joel 1: 17-19:
25
Miturut Bertil Rosenius
Gambar: sd.se.Aku aran saiki banget sing kita ngirim ndedonga sing Jimmie Åkesson ...
188
77
Sing lanang ing Tham Luang Cave.Iku ora kanggo apa-apa, aku saka gedhe Bible ayat Jabur 40: 3, kang iku bab Gusti Yésus nyimpen saka pit nggegirisi nalika aku ngrambah ing lapuran saka karya ngluwari saka rolas lanang lan pelatih bal-balan ing Tham Luang Cave in Thailand.
10
Swedia Demokrat pimpinan partai Jimmie Åkesson narik kawigaten akeh akeh ing Almedalen nalika piyambakipun dhateng ing wayah wengi.
79
1
19
Vecka 29, söndag 22 juli 2018 kl. 18:42
Jesus söker: Magdalena, Madeleine!
Så älskade Gud världen att han utgav sin enfödde Son, för att var och en som tror på honom inte ska gå förlorad utan ha evigt liv. - Joh 3:16
Så här många muslimska attentat och mord har det skett hittills under Ramadan 2018.
Christer Åberg kang bayangan mati ana ing Almedalsveckan. Ancaman kanggo Persahabatan antarane Swedia lan Israel, Dewan Nordic saka Resistance lan Kristen angka Party.
20
Leif Boman: Skogsbränderna - Guds dom över Sverige?
Christer Åberg: Skogsbränderna - Guds dom över Sverige?
Katarina Hedström: Skogsbränderna - Guds dom över Sverige?
Christer Åberg: Skogsbränderna - Guds dom över Sverige?
Katarina Hedström: Skogsbränderna - Guds dom över Sverige?
Lena Henricson: Skogsbränderna - Guds dom över Sverige?
Leif Boman: Stoppa Equmeniakyrkans bidrag till Pride
Apa iki Majelis takon nalika nglumpuk?
33
Daniela Persin, manager saluran ing swarga TV7.
0
4
7
Gambar SVT.On media sosial wis padhang song lawas telung taun disebut anak Jancok. Ya, iku bab iki banget subyek, lan iki diarani banyolan. Ora, iki saka Iblis lan sétan-sétan kang. teks rada luwih njijiki banget angel nggoleki.
57
Kula putri Galaxy lan aku Christer Åberg.Sesuk aku menyang Gotland sak Almedalsveckan. Iku pisanan aku ing pulo. Saiki aku ana sethitik cah lanang, aku ngimpi saka siji dina arep pulo.
15
- Yen sampeyan bisa minangka bidan sing kudu bisa kanggo nindakake abortions, digunakake kudu dilakoni mergo. Iku padha kanggo para imam sing ora pengin perpetuate jinis padha, ngandika Perdhana Mentri Swedia Stefan Löfven.
37
Gambar: Aftonbladet.se.Kanggo wektu liyane ing mung sawetara dina, lindhu kuwat kenek Swedia. lindhu wonten ing resort Sangis, dicokot wétan Kalix. Sawise maneh kita ngilingake saka tembung Gusti Yesus wonten ing Kitab Suci.
5
Gambar: sla.se.Anak saka limang sewelas taun padha memulang Yoga lan kalebu gagah padha kucing ijo sing urip ing Regnbågsplaneten.
11
Allmänhetens Pressombudsman, PO, fäller tio tidningar för #metoo-publiceringar, då tidningarna hängde ut, dömde och agerade bödel över människor som anklagades för våldtäkt och sextrakasserier.
14
Apg29 har tusentals bloggartiklar! Gå vidare till fler artiklar:
→ NÄSTA
Denna bloggsajt är skapad och drivs av evangelisten Christer Åberg, 54 år gammal. Christer Åberg blev frälst då han tog emot Jesus som sin Herre för 34 år sedan. Bloggsajten Apg29 har funnits på nätet sedan 2001, alltså 17 år i år. Christer Åberg är en änkeman sedan 2008. Han har en dotter på 12 år, Desiré, som brukar kallas för "Dessan", och en son i himlen, Joel, som skulle ha varit 10 år om han hade levt idag. Allt detta finns att läsa om i boken Den längsta natten. Christer Åberg drivs av att förkunna om Jesus och hur man blir frälst. Det är därför som denna bloggsajt finns till.
Sedan 23:42 2013-08-16 har det varit 430 396 595 sidvisningar på Apg29!
Apg29 har just nu 16 698 bloggartiklar, 85 373 kommentarer och 57 045 bönämnen.
Varsågod! Du får kopiera mina artiklar och publicera på din egen blogg eller hemsida om du länkar till sidan du har hämtat det!
Apg29 använder cookies. Cookies är en liten fil som lagras i din dator. Detta går att stänga av i din webbläsare.
Besök också Apg29 på:


text: Atur kawula Ki Dêmang Krêtamênggala ing Gêbang, dêmangipun Tuwan Barèti. Kawula kadangu ing parintah, ing dintên malêm Sêtu Pon kaping 4 wulan Sawal punika, kawula pinuju jagi griyanipun tuwan-tuwan kesah dhumatêng nagari, sarêng wanci satêngah kalih dalu[127]

config: jv


Silicon Carbide SIC
Detail Produk
Tag Produk
1. Produk rinci
Karbida silikon kristal ireng kanthi kepadatan tinggi sing diprodhuksi ing tanduran digawe saka pasir kuarsa kemurnian lan kokol petrolik. Produk kasebut dilebur liwat suhu dhuwur nganti 2500C ing tungku elektronik. Produk kasebut nduweni ketahanan tahan ketahanan termal sing apik banget, resistansi radiasi, resistensi kejut termal, lan konduktivitas listrik lan termal sing apik, lan akeh digunakake ing industri teknik, kimia, elektronik, metalurgi lan pertahanan. Perusahaan kita bisa ngasilake macem-macem ukuran silikon karbida, miturut standar nasional lan internasional GB, ISO, ANSI, FEPA, JIS, lsp.
Silikon karbida (SiC), uga dikenal minangka carborundum, minangka senyawa silikon lan karbon kanthi formula kimia SiC. Kasedhiya ing alam minangka moissanite mineral sing langka banget. Wêdakakêna silikon karbida sintetis wis diprodhuksi massal wiwit taun 1893 kanggo digunakake minangka bahan kasar. Biji-bijian silikon karbida bisa diiket kanthi nyaring kanggo nggawe keramik sing atos banget sing digunakake ing aplikasi sing mbutuhake ketahanan dhuwur, kayata rem mobil, kopling mobil lan piring keramik ing rompi anti peluru. Aplikasi elektronik silikon karbida kayata dioda pemancar cahaya (LED) lan detektor ing radio wiwitan ditampilake kaping pisanan ing taun 1907. SiC digunakake ing piranti elektronik semikonduktor sing beroperasi ing suhu dhuwur utawa voltase dhuwur, utawa kalorone. Kristal silikon karbida gedhe bisa tuwuh kanthi metode Lely; bisa dipotong dadi permata sing dikenal minangka moissanite sintetik. Silikon karbida kanthi luas permukaan bisa diprodhuksi saka SiO2 sing ana ing bahan tanduran.
2. Karakteristik
(1) Tungku leleh gedhe, wektu leleh maneh, nyebabake luwih akeh kristalisasi, kristal luwih gedhe, kemurnian sing luwih dhuwur lan kurang impurities nalika ngasilake silikon karbida.
(2) Karakteristik silikon karbida: Hardness apik, umure luwih dawa.
(3) Bahan kimia dicuci lan banyu ngumbah resik.
(4) Khusus diobati kanggo silikon karbida entuk kemurnian sing luwih dhuwur, ketangguhan sing luwih apik, lan efek mecah sing luwih apik.
3. Aplikasi
Silikon karbida bisa digunakake minangka deoxidizer metalurgi lan bahan tahan suhu dhuwur ing smelting.
Silikon karbida uga bisa digunakake minangka bahan abrasif, sing bisa digunakake kanggo nggawe alat abrasif, kayata roda grinding, watu minyak, kepala grinding lan liya-liyane.
Silikon karbida minangka jinis anyar saka agen deoksidisasi nggawe baja lan agen isolasi termal sing becik. Digunakake kanggo deoksidasi. Dosis panggunaan yaiku 14kg / t bisa nggawe konsumsi listrik kanggo nyuda 15-20kw / jam lan wektu kanggo nyuda 15-20min saben tungku kanggo ngundhakake tingkat produktivitas dadi 8-10%.


text:
Ngundhuh Download Master 6.10.2.1527 Standard... – Vessoft
Ngundhuh Download Master
Download Master – lunak kanggo nambah kacepetan saka kaca download saka internet. Download Master nggantosaken modul standar downloads ing browser populer, kayata Google Chrome, Firefox, Safari, Yandex.Browser, Opera, Internet Explorer lan sapiturute Software ndhukung download file saka posisi saiki sawise breakage sambungan jaringan. Download Master ngijini sampeyan kanggo ngundhuh video utawa musik saka maneka warna layanan lan fungsi saka prioritization saka downloading. Piranti lunak nganggo sumber daya minimal sistem lan mbisakake kanggo nyambung tambahan expansion kemungkinan.
Nambah saka kacepetan saka kaca download saka internet
Instalasi ing browser populer
Terus file download sawise Gagal sambungan karo internet
Fitur download prioritization
Komentar tumrap Download Master:
Download Master Lunak related:
English, Bahasa Melayu, Українська, Français... BitComet 1.44
English, Bahasa Indonesia, Bahasa Melayu, Українська... Tixati 2.48 Standard lan Portable
Downloaders A alat populer kanggo nuduhake file ing internet. Software ngijini sampeyan kanggo nambah kacepetan download nggunakake sistem ratings.
English, Bahasa Indonesia, Bahasa Melayu, Українська... MiPony 2.4
English, Bahasa Indonesia, Français, Español... WinSCP 5.9.3 Standard lan Portable
Audio editor Piranti lunak kanggo bisa karo musik aliran beda. Piranti lunak wis akeh pribadi lan efek kanggo nggawe music profesional.


text:
Prastawa
Lair
Séda
687

dataset: wikimedia/wikipedia


text: " Pak..kowe kuwi edan ta ? Wong weruh anake ra gelem sekolah kok di jarke wae " jarene.


Kesultanan Ternate
|Kesultanan Ternate|
|كسولتانن تيرنات|
Wilayah Kesultanan Ternate pada abad ke-16 (Uli Lima)[1]
|Kutha krajan||Ternate|
|Basa||Melayu Ternate|
|Agama||Islam|
|Pamaréntahan||Monarki Kesultanan|
|Sultan|
|•||_PHONE_||Baab Mashur Malamo|
|•||_PHONE_||Sultan Iskandar Muhammad Jabir Syah|
|•||_PHONE_||Sultan Mudaffar Syah (Mudaffar Syah II)|
|•||2015-sekarang||Kimalaha Tomagola Jaib Kolano Ternate|
|Sajarah|
|•||Established||1257|
|•||Bergabung dengan Indonesia[2]||sekarang|
Kasultanan Ternaté, uga dikenal minangka Kerajaan Gapi,[3] minangka salah siji saka papat karajan Islam ing Kapuloan Maluku lan minangka salah sawijining kerajaan Islam paling tuwa ing Nusantara. Kasultanan Ternaté diyasa déning Baab Mashur Malamo taun 1257. Kasultanan Ternate gadhah peran ingkang wigati ing sisih wétan Nusantara antarane saka abad 13 nganti abad 19. Kasultanan Ternate ngugemi kadigdayaan ing abad 16 amarga padodolan rempah - rempah lan kekuatan militer. Nalika jamane, kekuwatane bisa nyakup Maluku, Sulawesi Lor, wetan lan Sulawesi Tengah, bagian kidul kepuloan Filipina nganti Kapuloan Marshall ing Pasifik .
Sangkan Paran[besut | besut sumber]
Pulo Gapi (saiki Ternate) lekas rame ing awal abad kaping 13. Penduduk awal Ternate minangka warga eksodus saka Halmahera . Awalipun ing Ternate wonten 4 desa, saben desa dipimpin dening ibuole (kepala klan). Iku wong-wong sing pisanan kontak karo pedagang sing teka saka kabèh arah gawe golek rempah-rempah. Wong ing Ternate tambah akeh lan bhineka amarga tekane pedagang Arab, Jawa, Melayu lan Cina . Amarga aktivitas dagang sing saya akeh lan sibuk, ditambah ancaman sing asale saka bajak laut, pamimpin Momole Guna Tobona nganakake diskusi kanggo mbentuk organisasi sing kuat lan ngangkat pemimpin kang siji minangka dadi raja .
Ing taun 1257 Pemimpin Momole Ciko Sampalu kapilih lan diangkat minangka kolano (raja) kang sepisanan kanthi gelar Baab Mashur Malamo (_PHONE_). Karajaan Gapi dipusatake ing desa Ternate, sing ing pungkasane dadi luwih gedhe lan luwih padhet banjur penduduk uga diarani Gam Lamo utawa desa gedhe (wong-wong liyané ngarani Gam Lamo karo Gamalama). Kutha Ternate luwih gedhé lan misuwur, banjur wong-wong luwih seneng nyebut Karajan Ternate tinimbang Gapi. Wonten ing pimpinan sapérangan generasi panguwaos ingkang salajengipun, Ternate ngrembaka saking kekaisaran ingkang namung dados pulo cilik ingkang dados karajan ingkang paling sanget lan paling ageng ing Indonesia wétan, utaminipun Maluku.
Rujukan[besut | besut sumber]
- Gazw Al-Fikr: Sultan Baabullah, Pembebasan Nusantara Dan "Jihad" Kita Hari Ini.
- Lieutenant-Colonel H.H. Paduka Sri Maha Tuan as-Sultan Iskandar Muhammad Jabir Shah, Sultan of Ternate.
- "Sejarah Kesultanan Ternate: Kerajaan Islam Tertua di Maluku Utara". tirto.id (ing basa Indonesia). Dibukak ing 2019-08-17.


text: setelah iku gag wani maneh nglawan lan nyentak


text:
Sastra Jawa - Sasadara, Radya Pustaka, 1903-11, #1808 Skip to content
Beranda Koran, Majalah dan Jurnal Sasadara Sasadara, Radya Pustaka, 1903-11, #1808 Katalog:Sasadara, Radya Pustaka, 1903, #1808Sambung:1.Sasadara, Radya Pustaka, 1903-01, #1808 . Koran, Majalah dan Jurnal | Sasadara #537.2.Sasadara, Radya Pustaka, 1903-02, #1808. Koran, Majalah dan Jurnal | Sasadara #538.3.Sasadara, Radya Pustaka, 1903-03, #1808 . Koran, Majalah dan Jurnal | Sasadara #539.4.Sasadara, Radya Pustaka, 1903-05, #1808. Koran, Majalah dan Jurnal | Sasadara #540.5.Sasadara, Radya Pustaka, 1903-06, #1808 . Koran, Majalah dan Jurnal | Sasadara #541.6.Sasadara, Radya Pustaka, 1903-07, #1808. Koran, Majalah dan Jurnal | Sasadara #542.7.Sasadara, Radya Pustaka, 1903-08, #1808 . Koran, Majalah dan Jurnal | Sasadara #543.8.Sasadara, Radya Pustaka, 1903-09, #1808 . Koran, Majalah dan Jurnal | Sasadara #544.9.Sasadara, Radya Pustaka, 1903-10, #1808 . Koran, Majalah dan Jurnal | Sasadara #545.10.Sasadara, Radya Pustaka, 1903-11, #1808 . Koran, Majalah dan Jurnal | Sasadara #546.11.Sasadara, Radya Pustaka, 1903-12, #1808 . Koran, Majalah dan Jurnal | Sasadara #547.
Ôngka VIII Taun IV. Kaping 15 Ruwah ing Taun Wawu, Ôngka 1833 [6-11-1903 AD.].
Wulan Ruwah taun Wawu ôngka 1833, taun Hijrah 1321.
Salêbêtipun wulan Siyam taun Wawu punika wontên kêkalih.
1. Ing dintên Sênèn Pon kaping 3, wuku Gumbrêg, dewa Lodra, tungle, tulus, aras tuding, sumur sinaba, tumuruning sapi gumarang, rakamipun dhawah dêmang kêndhuruan, saenipun kangge damêl pawon, gêdhogan, sangatipun wiwit jam 8.25 mênut, dumugi jam 10.48 mênut, Yusup rijêki.
2. Ing dintên Ngahad Pon kaping 23 wuku Julungwangi, dewa Sri, Wurungkung, dadi, aras kêmbang, bumi kapêtak, rakamipun dhawah janma padu, saenipun kangge masang talês (pondhêmèn) pawon, sangatipun wiwit jam 8.25 mênut, dumugi jam 10.48 mênut, Yusup rijêki.
Wêwaton sêrat pawukon, wulan Siyam wau mênawi kangge ngêdêgakên griya: sae, watakipun sugih mas salaka, mênawi kangge alih-alihan ugi sae, rahayu wilujêng saha angsal mas salaka, nanging pangalihipun botên kenging mangetan.
Wêwaton ungêlipun kadis Marpuk, mênawi kangge salakirabi kirang sae, watakipun angsal dosa, sakitên, padudon.
Wêwaton ungêlipun kitab Mujarabat, ing tanggal [tangga...]
[...l] kaping 3, wau kawastanan nahas, salêbêtipun sadintên sadalu botên kenging sade tinumbas, kêkesahan, ngangge-angge, pêpaès, nikahan, nanêm wit-witan, damêl sumur saha ngadêgakên griya.
Sidhikala XI
Candhakipun ôngka X.
Wondene lintang gangsal 1 jhukhal 2 mustari, 3. marih, 4. jhurah, 5 ngatarid, punika sadaya lampahipun beda kalihan lampahing rêmbulan, punapadene satunggal- tunggaling lintang gangsal wau lampahipun botên wontên ingkang sami. Katranganipun makatên:
Satunggal- tunggaling lintang gangsal wau mênawi ubêngipun wontên ing phalak tadwir pinuju wontên sanginggiling phalak kharij, ênêring lampahipun mangetan, sami kalayan ênêring lampahipun markajhi phalak tadwir wontên ing phalak kharij.
Satunggal-tunggaling lintang gangsal wau sami gadhah phalak kêkalih ingkang sami botên anunggil markajh kalihan bumi, kados ingkang sampun kasêbut ing ngajêng, ingkang satunggal winastan phalak khamil, têgêsipun phalak ingkang ambêkta markajhing phalak tadwir, satunggalipun winastan phalak mungadal, inggih punika ingkang kangge ukuran lampahipun markajhing [marka...]
[...jhing] phalak tadwir ingkang cêkapan.
Wondene lintang sakawan, jhukhal, mustari, marih sarta jhurah, punika sakawan pisan, markajhing phalakipun kharij, ingkang ambêkta markajhing phalak tadwir sami anarajang garis kêncêng ingkang saking markajhing phalak buruj dumugi markajhing phalak mungadal, kasigar dados kalih, salaminipun botên mawi ewah.
Namung lintang ngatarid ingkang beda kalihan lintang sanès-sanèsipun, inggih punika phalakipun kharij ingkang ambêkta phalakipun tadwir botên têtêp, ananging akalangan ngubêngi kaluwêngan alit, sami kalihan phalaking rêmbulan, dene markajipun kaluwêngan alit punika têtêp botên ngolah-ngalih, inggih punika anganciki garis ingkang narajang markaj kêkalih wau.
Bab 5. Taun surya, taun rêmbulan, kalihan taun wilangan
Etanganing môngsa ingkang gumêlar ing donya punika ingkang sampun kula sêrêpi awarni tiga, ingkang satunggal winastan taun surya, satunggalipun winastan taun rêmbulan, satunggalipun malih winastan taun wilangan.
Taun surya punika pinta-pintaning môngsa ingkang manut wijang-wijangipun [wijang-wi...]
[...jangipun] lampahing surya, kados ta: taun Walandi, taun Kibti, taun Pèrsi, môngsa surya sapanunggilanipun.
Taun rêmbulan punika pinta-pintaning môngsa ingkang manut ubênganing rêmbulan, kados ta: taun Ngarab, taun Jawi sasaminipun.
Taun wilangan punika pinta-pintaning môngsa ingkang namung manut jangkêpipun wilangan ingkang kangge paugêran kemawon, kados ta: môngsa wuku.
Kajawi saking punika wontên ugi taun ingkang manut ubênganing surya nanging wulanipun manut ubênganing rêmbulan, kados ta: taun Ngibrani kalihan taun Cina.
Lintang durari planeet punika pitu, ewadene ingkang w


text:
anti (substitusi) kanggo Ndhapuk Koherensi Nandhesake
Dhata (2) kalebu dhata kang uga ngandhut referensi kang mratelakake anane sesambungan utawa koherensi sajajar. Dhata (2) ngandhut koherensi sajajar kang awujud koherensi wacana. Ing dhata (2) disebutake 'sekretaris DPRD Kutha Madiun Agus Sugiyanto' ing paragraf kapisan, lan ing paragraf kapindho disebutake 'Agus Sugiyanto'. 'Agus Sugiyanto' ing paragraf kapindho ngener 'Sekretaris DPRD Kutha Madiun' ing paragraf kapisan, mula bab kasebut nuduhake anane referensi. Jeneng Agus Sugiyanto lan pangkat Sektretaris DPRD Kutha Madiun nduweni sipat kang sajajar, Agus Sugiyanto ya Sekretaris DPRD Kutha Madiun, Sekretaris DPRD Kutha Madiun ya Agus Sugiyanto. Bab kasebut nuduhake yen referensi bisa ndhapuk anane koherensi sajajar, mligine referensi kang nggunakake sesulih wong katelu mratelakake sebutan pangkat.
Kohesi pangganti bisa ndhapuk koherensi nandhesake. Amarga kanthi cara ngganti tembungtembung tartamtu bisa menehi panegesan yen tembung kasebut wigati banget utawa bisa uga tembung kasebut sing dadi punjer saka isine wacana. Mula luwih ditegesna lumantar tembung kang diganti kasebut.
Dhata (3) nggambarake ngenani kohesi pangganti kang ndhapuk anane koherensi nandhesake. Tembung kang diganti yaiku tembung 'ngintun' ing paragraf kapisan diganti tembung 'mbidhalaken' ing paragraf kapindho. Krana tembung kang diganti ana ing liya paragraf, mula wujud koherensi kang tuwuh yaiku koherensi wacana (sesambungan antarane paragraf siji lan paragraf sijine). Tembung 'ngintun' lan 'mbidhalaken' sejatine nduweni teges utawa makna kang padha. Ing wiwitan disebutake yen Dinsosnakertrans mboten badhe ngintun malih TKI ing manca negari, banjur ing paragraf sabanjure disebutake yen Dinsosnakertrans sarujuk kaliyan kawicaksanan pemerintah ingkang mboten mbidhalaken TKI. Tembung 'ngintun' ditegesi maneh ing paragraf sabanjure yen sing dimaksud
(3) Dinas sosial tenaga kerja dan transmigrasi Kabupaten Madiun sarujuk kaliyan kawicaksanan pemerintah ingkang mboten badhe ngintun malih Tenaga Kerja Indonesia TKI informal dhateng manca negari.// Kabid penempatan pelatihan lan produktivitas Dinsosnakertrans Kabupaten Madiun Edi Sudarko dhumateng RRI paring katrangan, kawicaksanan pemerintah ingkang mboten ngeparengaken malih mbidhalaken TKI dados pembantu rumah tangga, kangge mujudaken penggayuh NOL perkawis TKI ing taun 2017.// (PMBJ/5DES15/Ab)
'ngintun' yaiku 'mbidhalaken' utawa 'mbudhalake'. Tembung kasebut dadi punjer saka wacana dhata (3) ing ndhuwur. Inti saka wacana yaiku Dinsosnakertrans ora bakal mbudhalake maneh TKI menyang manca Negara sarujuk karo kawicaksanan pemerintah.
Elipsis yaiku ngilangi utawa nyingidake tembung tartamtu kang wis dijlentrehake sadurunge. Elipsis bisa nggambarake anane uruturutan kedadeyan, amarga anane tembung kang disingidake mula ana tembung utawa ukara kang nduweni sesambungan. Sesambungan kasebut nuwuhake sesambungan kang maknane uruturutan.
3) Kohesi Gramatikal Elipsis kanggo Ndhapuk Koherensi Urut-urutan
(4) Saderengipun kasumarekaken dhateng Taman Makam Pahlawan, Jenazah Letkol Penerbang Sarjono, sasampunipun saking Yogyakarta kala wingi sonten, Ǿ kaleremaken wonten Skadron Udara 15 Lanud Iswahyudi panggenanipun dines, lajeng dalunipun Ǿ kabeta dhateng rumah dinas Jalan Cendrawasih 2 nomer 11 Komplek Lanud Iswahyudi.// (PMBJ/21DES15/Ab)
4) Kohesi Gramatikal Panggandheng (konjungsi) kanggo Ndhapuk Koherensi
Dhata (4) kasebut kalebu dhata kang nuduhake anane kohesi gramatikal elipsis kang ndhapuk koherensi urut-urutan. Elipsis kang tuwuh yaiku elipsis nominal, Jenazah Letkol Penerbang Sarjono. Ing wiwitan disebutake Jenazah Letkol Penerbang Sarjono, banjur sawise iku disebutake kaleremaken wonten Skadron Udara 15 Lanud Iswahyudi panggenanipun dines. Saka klausa kasebut wis bisa dingerteni yen sing dileremake ing panggonan dinese yaiku Jenazah Letkol Penerbang Sarjono, masiya ora disebutake. Jenazah Letkol Penerbang Sarjono disingidake. Saliyane iku ing klausa sabanjure ana katrangan kabeta dhateng rumah dinas. Ing Klausa kasebut uga ora disebutake sapa sing digawa, nanging wis bisa dingerteni yen sing digawa yaiku jenazah Letkol Penerbang Sarjono. Yen ditulis kanthi jangkep yaiku Jenazah Letkol Penerbang Sarjono sasampunipun saking Yogyakarta kala wingi, Jenazah Letkol Penerbang Sarjono kaleremaken wonten Skadron Udara 15 Lanud Iswahyudi panggenanipun dines, lajeng dalunipun jenazah Letkol Penerbang Sarjono kabeta dhateng rumah dinas Jalan Cendrawasih 2 nomer 11 Komplek Lanud Iswahyudi. Dhata (4) kasebut nggambarake anane koherensi urut-urutan, yaiku urut-urutan kedadeyan sadurunge pemakaman jenazah Letkol Penerbang Sarjono lan urut-urutan kedadeyan kasebut digambarake kanthi cara elipsis (nyingidake frasa 'Jenazah Letkol Penerbang Marda Sarjono'). Mula elipsis ing dhata (4) kasebut bisa ndhapuk anane koherensi urut-urutan.
Urut-urutan, Tetambahan (adisi), Tetandhingan (komparasi), Dudutan (asil), Wektu, Nandhesake, Sajajar (paralel), lan Papan Panggonan
a. Kohesi Gramatikal Panggandheng (tembung panggandheng wektu) kanggo Ndhapuk Koherensi Urut-urutan lan Koherensi Wektu
Panggandheng utawa konjungsi yaiku tembung-tembung utawa komponen-komponen kang digunakake kanggo nggandhengake tembung lan tembung, frasa lan frasa, klausa lan klausa, ukara lan ukara, satra paragraf lan paragraf. Krana panggandheng (konjungsi) kasebut akeh jinise, mula kohesi gramatikal panggandheng bisa ndhapuk maneka werna koherensi. Kohesi gramatikal panggandheng bisa ndhapuk anane koherensi urut-urutan, koherensi tetambahan (adisi), koherensi tetandhingan (komparasi), koherensi dudutan (

dataset: HuggingFaceFW/finepdfs


text:
eng Rama Ji
nanging tan eca tyasingsun
sasmitaning supena
inggih ugi tan prayogi
kaya-kaya badhe wonten karsaning Hyang.
27. Amungkasi aneng donya
puput wus tumekeng janji
Sadatsatir nuwun turnya
sadangunya Nata Dewi
imbal wacana aris
tansah angusapi eluh
sinamun datan kena
tinenggak ameksa mijil
alantaran tibeng pipi ingusapan.
28. Konjem sagung kang sumewa
pita ginupita sami
Sadatsatir jrih tyas mulat
ningali Sri Nata Dewi
wusana matur ririh
Gusti ing tyas sampun trenyuh
karya runtaging wadya
prayoga sinamur Gusti
Prabu Rara rara ruming ujwalanya.
29. Ngandika malih mring paman
Paman prakawis agami
punapa sampun warata
ing masrik tumekeng magrib
matur Dyan Sadatsatir
Gusti angger inggih sampun
lelembat jim prayangan
satunggal tan wonten kapir
Prabu Rara arum wijiling wacana.
30. Lan ingsun oleh pawarta
Kangmas Muhamad ing Ngarbi
tuhu sinihan Hyang Sukma
jumeneng niyakeng bumi
anyalini agami
mungkasi sarengatipun
rasane tyas manira
wus kenyut salin agami
tur kinarya Nabi Panutup dening Hyang.
31. Malah wartane Jeng Rama
wus sowan Jeng Nabi Murti
wus salin agama anyar
milane dhangan tyas mami
umatur Sadatsatir
Gusti kawarti pan estu
Sang Dyah ndangu mring patya
sira Patih Asal Asil
apa padha pangrungumu lawan Paman.
32. Asal Asil matur nembah
kang warti inggih sayekti
gusti ramanta Jeng Ambyah
estu sowan Kangjeng Nabi
salin sarengat Gusti
ing mangke sampun misuwur
Prabu Rara ngandika
dhasar sun ngrungu pawarti
kapindhone pangandikane Jeng Eyang.
33. Ingsun asring-asring marak
nguni mring Jeng Nabi Murti
juwet pangandikanira
sun kinen salin agami
tansah semaya mami
ajrih ngrumiyini ingsun
mring Kangjeng Rama Ambyah
wong anom katemu keri
wusanane Jeng Rama wus salin srengat.
34. Yen mangkono payo padha
sahadat dipun lampahi
pan rupane jim sadaya
prayangan lelembut peri
dhingin nebut Hyang Widhi
kapindo nebut Jeng Rasul
den sampurnaning sarak
yen sun wus panggih pribadi
nelasaken tingkah tretibing agama.
35. Ya ta sampun ingundhangan
sadaya sadate salin
anebut Jeng Rasullullah
warata sagung para jim
sang retna ngandika ris
Paman manira pan ayun
marak dhateng Madinah
puruhita mring Jeng Nabi
kaping kalih sanget oneng mring Jeng Rama.
36. Kaping tigane tyas ingwang
asanget dennya kuwatir
lami tan panggih sudarma
pan uwis sadasa warsi
tan kadya sapuniki
melang-melange tyasingsun
umatur ingkang paman
amba saklangkung suwawi
Prabu Rara ngandika mring kyana patya.
37. Lah sira pradandanana
sakancamu aja keri
para ratu pitung yuta
sabala ngiringna sami
mring Madinah nagari
patih sandika turipun
saksana luluwaran
dandan busananing jurit
wus sumekta gya miyos sang Prabu Rara.
38. Wus mungging malige retna
 tumumpang ngamparan rukmi
 apanjang lamun winarna
 wus mesat dhateng wiyati
 saleksa kang para jim
 mangrembat amparan agung
 lumarap kadya kilat
 pirang-pirang punggawa jim
 tanpa petung ajejel neng ngawang-awang.
39. Ganti ingkang kawarnaa
 sira Dyah Patimah dewi
 kalangkung dennya sungkawa
 kang lagya tinilar jurit
 apan ta wus nem sasi
 tan wonten pawartanipun
 panusule kang raka
 Sang Dyah kalangkung kuwatir
 gerah sanget sarase nggawa duduka.
40. Sang Dyah neng sajroning pura
 lagya ngraosaken jurit
 lawan pra garwa panutan
 kasaru swareng wiyati
 lir udan sinemeni
 pangriking kuda ambarung
 kagyat sang Dyah Patimah
 nanging tyas sampun andugi
 yen kang bibi Prabu Ngajrak ingkang prapta.
41. Anulya saos sugata
 ya ta risang prabu dewi
 gya tedhak saking ngamparan
 Syang Dyah niyup dhateng puri
 wadya tan den lilani
andhereka ruming santun
sang dyah wus angatingal
cumlorot saking wiyati
prapteng ngandhap jujug wijil kang sapisan.
42. Lajeng lumebet ing pura
kusuma Sang Prabu Dewi
gepah Dyah Dewi Patimah
methuk ing latar kang bibi
anjawat asta sami
kalih sami onengipun
tansah ararangkulan
kakanthen asta lumaris
kalihira pra samya kumembeng waspa.
43. Alenggah neng dalem pura
nulya sasalaman aglis
lan para garwa panutan
wus tata lenggahan sami
matur Patimah aris
ratumas karanta rawuh
dene esmu wigatya
mangsuli Sang Prabu Dewi
prapta amba bok dewi miyarsa warta.
44. Ing mangke eyang paduka
Jeng Rama Bagendha Amir
wus ngembul mring Jeng Muhamad
asalin sarengat sucki
ambarsa tumut salin
agamane Kangjeng Rasul
amba manjing ing tuwan
paduka guruning estri
Dyah Patimah ngaturan mulang sahadat.
45. Prabu Rara sampun Islam
angucap kalimah kalih
miwah sahadat Patimah
lega tyasira sang dewi
wusana Prabu Dewi
panabdanira esmu luh
de pundi rama tuwan
lan eyang paduka Amir
Dyah Patimah ajajarwa esmu waspa.
46. Raka paduka lan Eyang
wus lami amagut jurit
methuk yudane Sri Lakat
lamine sampun nem sasi
dereng wonten kang warti
marmamba tansah esmu luh
witning amba kumedah
nusul dhateng ing ngajurit
wantu estri tansah karubedan sinjang.
47. Amba sanes lan Ratumas
sanadyan paduka estri
datan kena ing upama
Sang Prabu Rara nampeni
pinethit tembung langit
dhasare Sang Dyah wus dangu
denira ngampah karsa
sareng amiyarsa angling
sigra mesat sang nata dewi lir kilat.
48. Sareng prapta jumantara
parentah anusul jurit
Sang Dyah wus munggeng ngamparan
ginelak dennya lumaris
kebat awor lan angin
warnanen tindaking Rasul
wus celak ing Madinah
andungkap ing tepis wiring
gya kapethuk Sri Babil lan Raja Kopah.
49.


text:
Ciruyung iku désa ing Kacamatan Karangpucung, Kabupatèn Cilacap, Provinsi Jawa Tengah, Indonésia.
Uga delengen
 Karangpucung, Cilacap
 Kabupatèn Cilacap
Pranala njaba
 Situs Resmi Kabupaten Cilacap


text: Majapait iku sawijining praja kang tau ana ing Tanah Jawa. Praja iki wiwit dibangun taun 1293 Masèhi ing Jawa Wétan. Karajan iki nguasani mèh kabèh Pulo Jawa, Madura, Bali, lan laladan liyané ing Nusantara. Majapait iki karajan gedhé pungkasan kang nganut agama Hindhu-Buda ing Nusantara. Pusat karajan iki ana ing laladan kang saiki kalebu Kacamatan Trowulan, Majakerta.

dataset: uonlp/CulturaX


text: Aku guess dening sik njongko titik review Brawl Stars kita. Sampeyan bakal siap kanggo muter ing dhewe, lan ngerti cara kanggo nambah imbangan saka mutiara lan dhuwit recehan tanpa gadhah kanggo pindhah karo proses rumit liwat toko game kang.


text:
Nandaka (Korawa) iku, salah sijining para Korawa satus. Jenengé diarani ing layang gancaran Adiparwa, kitab pratamané Mahabharata.
Uga delengen
 Korawa
 Pandhawa
 Adiparwa
 Mahabharata
Korawa


text:
ping seket engkas,
mbok aja mungsuh sireki,
lan Kewusnendar,
si Kasrukum kon mijil.
36. Iku ana pantese si Kewusnendar,
sugal Raja Brekiwis,
hah Arab malesa,
aja kakehan ujar,
gumuyu abelik-belik,
nora kayaa,
ameksa kudu jurit.
37. Medhun saking dipangga Sri Kewusnendar,
gajahira Brekiwis,
sinampe ing gada,
pejah sirahe pecah,
cinandhak Raja Brekiwis,
den ikal-ikal,
binantingaken siti.
38. Kadya guntur surake bala ing Ngarab,
 prapta Raden Marsadi,
 analeni sira,
 Rajeng Sondhe katawan,
 mundur kaseput ing wengi,
 dalu bujana,
 Wong Agung Jayengmurti.
39. Kewusnendar saklangkung sinungga-sungga,
 kamulyan amenuhi,
 babandaning raja,
 sinrahken Umarmadya,
 Raja Kasrukum winarni,
 dalu bujana,
 lan prajurit para ji.
40. Lawan Prabu Nusirwan sami ndrawina,
 Sang Prabu Samasrawi,
 aglar kang prawira,
 Kasrukum angandika,
 iki sun awas pribadi,
 si Kewusnendar,
 tuhu Ratu prajurit.
41. Asembada ulese si Kewusnendar,
 pilih kang para Aji,
 kaya Kewusnendar,
 iya sapisan engkas,
 pan ingsun arsa udani,
 prajurit Arab,
 bebeciking ngajurit.
42. Patih Bestak ature masih kapara,
 awrat Raja Yunani,
 ulesipun samya,
 lereh pan mboten ladak,
 pupukule akuwangi,
 kang para raja,
 nadhahi pan kawuri.
XXVIII. WONG AGUNG SABALANIPUN KENGING KEMAT
PANGKUR
1. Ing dalu tan winursita,
 enjing muni tengaraning ngajurit,
 kendhang gong umyang gumuruh,
 teteg awor sauran,
 rowang mungsuh gurnang thongthonggrit lan puksur,
 wus mijil ing pabarisan,
 rowang mungsuh amiranti.
2. Kepung barise kalangan,
 Wong Agung sami munggeng ing kursi,
 myang wijoan palowanu,
 aglar Bupati Raja,
 anjenengi sowang-sowang barisipun,
 amunggeng ing dirgasana,
 Wong Agung Surayengbumi.
3. Ambanjeng kang para raja,
 myang saguning kang para raja siwi,
 sira Sang Raja Kasrukum,
 munggeng ing palongka mas,
 para ratu aglar kanan keringipun,
 ingatag prawiranira,
 kang sami andeling jurit.
4. Sira Sang Nata ing Pardhan,
 nitih esthi nengah mangsah ing jurit,
 Raja Bulender anguwuh,
 wong Ngarab metonana,
 iya aja wong Ngarab gora gumuyu,
oleh papati babandan,
iku pra ratu paminggur.
5. Prajurite wong Kosarsah,
ingkang kari akeh kang becik-becik,
Gustiku Raja Kasrukum,
lalangrat pramudita,
durung tau kasoran Raja Kasrukum,
heh sagung prajurit Arab,
ya eling sira den eling.
6. Wau tan betah miyarsa,
amit nembah Sang Rajeng Burudangin,
saksana wau umagut,
nitih dipangga buntal,
kawrat sagung gagamaning aprang pupuh,
wong Ngarab surak gumerah,
yayah anengker wiyati.
7. Sampun panggih yun-ayunan,
atatanya Sang Raja Burudangin,
wong Kosarsah sapa ranmu,
sumaur Rajeng Pardhan,
ingsun Raja Bulender andeling pupuh,
sira sapa aranira,
ingsun Rajeng Burudangin.
8. Iki si Tasangsulngalam,
Ratu ipe nagri geng Burudangin,
sinembah samining ratu,
lah endi Ratunira,
ing Kosarsah iya si Raja Kasrukum,
aprang tandhing lawan ingwang,
sira iku tan prayogi.
9. Raja Bulender asugal,
aja sira angajap Gusti mami,
mbesuk Sang Raja Kasrukum,
iku atandhing aprang,
Gustinira kalana Anjayeng Satru,
den prayitna ingsun gada,
akudhunga paris wesi.
10. Mrepeki amuter gada,
gya pinupuh Sang Nata Burudangin,
tinangkis parisanipun,
kontal panggadanira,
kaping kalih kaping tiga denya mupuh,
suraking bala gumerah,
rowang mungsuh ambarengi.
11. Ganti ing panggadanira,
sigra angiing Sri Maha Burudangin,
heh Bulender apa uwus,
katog panggadanira,
apa isih kari pamukulireku,
nauri payo malesa,
sigra Rajeng Burudangin.
12. Ngadeg ing palana lawak,
tutumpukan palu rante tinarik,
ingikal-ikal mandhutur,
gumebyar sunarira,
kadi kilat kumilat eram kang ndulu,
rante mas wrat kalih belah,
sewu limangatus kati.
13. Sinabet Sang Rajeng Pardhan,
pan kapulet lan esthine Sang Aji,
tinarik rante mas sampun,
Raja Bulender Pardhan,
sampun pepes awor lan dipangganipun,
sumyur sinabetken lemah.
wus awor kalawan siti.
14. Wong Ngarab surak gumerah,
samya eram sagung mungsuh ningali,
durung ana para ratu,
mangkono tingkahira,
ing ngayuda tatanya Raja Kasrukum,
umatur Kya Patih Bestak,
inggih Rajeng Burudangin.
15. Pun Raja Tasangsulngalam,
Ratu ipe Sumbaga ing ngajurit,
angling Sang Raja Kasrukum,
abot-abot wong Ngarab,
wus tetela tan kena kinasap iku,
heh Bestak sira undhanga,
ing mbesuk Sri Masrukakim.
16. Sang Rajeng Gelidar prapta,
munggeng liman Bugarjuk asru angling,
heh Ratu sapa aranmu,
prangmuka gila-gila,
apan Rajeng Burudangin iya ingsun,
pan ipene ingsun iya,
Wong Agung Surayengbumi.
17. Lah sira sapa ranira,
iya Prabu Gelidar Ratu luwih,
paparab Raja Bugarjuk,
den prayitna sun gada,
dyan amupuh sira Sang Prabu Bugarjuk,
katulak panggadanira,
ing palu rante mulati.
18. Sinangga putung kang gada,
sigra limanira Sri Narapati,
sinabet salukunipun,
kagubed Sri Narendra,
ing rante mas rebah lan dipangganipun,
sinendhal palu rante mas,
sareng ajure lan siti.
19. Wong Ngarab surak gumerah,
 ratu roro prang lan Sri Burudangin,
 kasabet lan sinakekun,
 ajur amor bantala,
 samya cingak andulu pratingkahipun,
 Sang Prabu Rasangsulngalam,
 Narpati ing Burudangin.
20. Kasaput dalu semana,
 tinetegan mundur ingkang ajurit,
 lajeng bujana ing dalu,
 umung senggak wurahan.
 yata wau sira Sang Raja Kasrukum,
 bujana lan para nata,
 santana satriya mantri.
21. Rajeng Medayin kalawan,
 Samasrawi ngandika ing prajurit,
 tan kena ginampang iku,
 prajurite wong Ngarab,
 tuhu abot sinangga pamukulipun,
 sandhang pat pitung sandhangan,
 lan ratu liya liyaning.
22. Dadya sami tan metu prang,
 rewang mungsuh akendel ayem sami,
 mangkana ingkang winuwus,
 Masrukakim tumama,
 k


text:
ng lêstari / nanging apangkat-pangkat // (A, 10, d-j)
Terjemahan:
/ o/ Ketahuilah dan ingatlah orang hidup itu / pasti akan mati / upayakanlah keselamatan / artinya selamat adalah / mendapatkan rahmat dari Hyang Widi / artinya rahmat / mendapatkan kênikmatan surga / serta merta tenteram di akhirat yang kekal / tetapi terdapat tingkatan-tingkatannya. //
Adhêdhasar cuplikan sêkar Dhandhanggulâ ing nginggil bilih ingkang dipunsêbut slamêt mênikâ kaparingan rahmat saking Allah. Têgêsipun rahmat mênikâ kaparingan nikmating swargâ, sâhâ ingkang dipunsêbut swargâ mênikâ sarwâ lêga wontên akhérat ingkang kêkal ananging swargâ mênikâ wontên tingkatan-tingkatanipun. Pramilâ sagêd dipunpêndhêt dudutan bilih tiyang ingkang gêsang wontên donyâ tansah nindakakên tumindak ingkang saé sâhâ nalikâ sédâ ugi ngraos iklas sartâ namung ngajêngakên kawilujêngan saking Allah milâ wontên akhérat samangké badhé pikantuk swargâ. Ananging swargâ mênikâ wontên tingkatan-tingkatanipun jumbuh kaliyan tingkat kaiklasanipun manungsâ kasêbut.
Sasanèsipun mênikâ wontên teks SSM ugi kaandharakên mênawi manungsâ botên purun ngawruhi bab pati. Bab kasêbut kawahyakakên wontên pupuh Asmarâdânâ pada pungkasan inggih pada 31, kados ing ngandhap mênikâ.
/ o/ kêlamun nora mangêrti / yêkti kuwur patinirâ / lawan isih bêbalungé / prasâsat patining kéwan / tan pantês ingajênan / kang nedhak pan wurung wêruh / mulâ pada marsudiya // (C, 31, a-e)
Terjemahan:
/ o/ Jika tidak mengerti / pasti akan bingung saat kematian menjemput / dan tulang belulangnya masih utuh / seperti matinya binatang / (hal itu)
tidak pantas dihormati / yang mencontoh tidak akan tahu / maka pelajarilah. //
Jumbuh kaliyan pada pungkasan pupuh Asmaradana ing nginggil, bilih manungså ingkang botên purun ngawruhi bab pati, samangké nalikå sakaratul maut mêsthî bingung. Mbotên mangêrtos kêdah kados pundi sâhå kêdah nindakakên mênâpâ kémawon. Wontên pada kasêbut manungså ingkang sédå tanpå ngèlmi kaibaratakên kados déné pêjahipun kéwan, pramilâ sédânipun manungså kasêbut botên prêlu kaurmati.
Mênawi kapêndhêt dudutan, bilih isinipun teks SSM, salah satunggalipun nyariosakên kawajibaningpun manungså supados marsudi ngèlmi minângkå sangu nalikå sédå. Kawruhing pati kêdah dipunmangêrtosi déning manungså supados kaparingan kawilujêngan saking Allah kanthi nindakakên tumindak ingkang saé nalikå wontên donyå. Kajawi mênikå, supados manungså kasêbut nalikå sakaratul maut botên bingung sâhå sédânipun dipunurmati kaiyan tiyang sanès.
3. Pêrlambang Manunggaling Kawulâ Gusti
Manunggaling kawulâ Gusti (kesatuan manusia dengan Tuhan) inggih mênikå ancasing gêsang ingkang kêdah dipungayuh déning manungså saénggå manunggal kaliyan Gustinipun (Simuh, 1988: 289). Pêrlambang manunggaling kawulâ Gusti wontên teks SSM, sapérangan kasêrat kanthi ukârâ isbat. Isbat inggih mênikå pêpindhan ingkang isinipun bab piwulang ngèlmi gaib antawisipun ngèlmi kabatinan utawi ngèlmi kasampurnâning pati (Padmosoekotjo, 1960: 107). Wondéné andharan ngéngingi pêrlambanging manunggaling kawulâ Gusti wontên teks SSM kawahyakakên ing ngandhap mênikå.
/o/ jroning tapsir alam sampun wuni / pan sawiji wijining sasmitâ / nênggih puniku sêmuné / ingkang samodrâ agung / tanpâ têpi ingkang nyrambahi / êndi kang dudu Allah / tan loro tan têlu / sirnâ suluh kang datullah / iyâ iku ingkang samyâ dên uladi / aran sagârâ purâ // (A, 14, b-e)
/o/ ânâ papan ingkang tanpâ tulis / wujudnâ pih artining punikâ / sampyuhé solah sêmuné / nir asmâ kawulèku / apan jati râsâ sêjati / ingkang dinugèng tirtâ / marang ing Hyang Agung / pangrasâ sajroning râsâ / sayêktiné kang râsâ tunggalan urip / urip jatining mulyâ // (A, 15, c-e)
Terjemahan:
/o/ Di dalam tafsir alam sudah disampaikan / bahwa Dia tanda dari tanda / ibaratnya seperti itu / adapula yang mengatakan bahwa batas pengawasan rahsa / yang merata hingga wujud sifat kita. Siapa lagi kalau bukan Allah / tidak dua tidak juga tiga / Dialah dzat Allah / yang selalu bercahaya / yang berkuasa atas segala sesuatunya. //
/o/ Hal tersebut tidak tercantum dalam kitab tafsir alam / tetapi mempunyai makna yang mendalam / ibarat menyatunya / manusia dengan Tuhan / ia (manusia) mempunyai rasa yang sejati (sifat Ketuhanan) / seperti halnya air / yang telah menyatu dengan Hyang Agung. / Sesungguhnya rasa yang ada dalam rasa sejati (sifat Ketuhanan) / adalah ada dalam kehidupan / yaitu hidup yang luhur. //
Adhêdhasar cuplikan pupuh Dhandhanggulâ pada 14-15 ing nginggil kawahyakakên bilih wontên konsep manunggaling kawulâ Gusti, Tuhan mênikâ minângkâ Dzat ingkang awujud tândhâ. Tândhâ-tândhâ kasêbut lumêbêt wontên dhiri manungsâ ingkang awujud unsur-unsur pokok manungsâ, ssaénggâ ndadosakên Tuhan mênikâ sagêd bersemayam wontên dhiri manungsâ.
Gayut kaliyan bab kasêbut, wontên ajaran martabat tujuh kaandharakên bilih ngalam donyâ saisiniipun, kalêbêt manungsâ inggih mijil saking satunggaling kakikat ingkang tunggal, inggih mênikâ Tuhan. Tuhan mênikâ Dzat mutlak botên sagêd dipunmangêrtosi wujudipun kanthi akal, pâncâ driyâ utawi khayal (Simuh, 1988: 307). Ananging Tuhan mênikâ sagêd dipunmangêrtosi nalikâ Piyambakipun sampun
bertajali dados pitung martabat inggih mênikâ kayu/hayu, nur, sir, roh, nafsu, akal, sâhâ jasad.
Gayut kaliyan


text:
lan nganti kowe padha unek-uneken, marga kowe wus padha nyingkur marang Pangeran Yehuwah kang ana ing tengahmu serta padha nangis ana ing ngarsane kanthi pangucapmu: Apa ta prelune aku padha metu saka ing tanah Mesir?" 21 Nanging unjuke Nabi Musa: "Bangsa ingkang kawula tunggil punika cacahipun nem atus ewu sami lumampah dharat, mangka
kok wonten dhawuh Paduka: Bakal padha Sunparingi daging kang dipangan nganti sesasi muput. 22 Punapa badhe sami kapragataken menda utawi lembu ingkang cekap kangge tiang samanten punika? Utawi punapa badhe kapendhetaken sakathahipun ulam ing saganten ngantos nyekapi?" 23 Nanging pangandikane Sang Yehuwah marang Nabi Musa: "Apa ta pangwasane Pangeran Yehuwah iku kurang kanggo nindakake kang mangkono iku? Ing samengko sira bakal sumurup apa kang Sundhawuhake iku bakal kelakon tumrap sira kabeh!"
Pinituwaning bangsa pitung puluh
11:24-30
24 Nabi Musa tumuli miyos serta ndhawuhake pangandikane Pangeran Yehuwah marang wong sabangsa, karomaneh nglumpukake wong pitung puluh panunggalane para pinituwane umat, padha didhawuhi ngadeg ing saubenge tarub. 25 Pangeran Yehuwah banjur tumedhak ing sajroning mega sarta ngandika marang Nabi Musa; karomaneh Roh kang dumunung ing Nabi Musa iku salong kapundhut, kaparingake marang para pinituwa pitung puluh iku. Kacarita bareng padha kadunungan Roh, tumuli padha medhar wangsit kaya nabi, nanging sawuse iku wus ora maneh.
26 Anadene ing palereban isih ana wong loro kang kari, kang siji jenenge Eldad, sijine
Medad, kang iya padha kapanjangan ing Roh, iku iya kalebu panunggalane kang kacathetan, nanging padha ora melu metu menyang tarub, mulane iya banjur padha medhar wangsit kaya nabi ana ing palereban. 27 Banjur ana sawijining wong nom lumayu ngaturi uninga marang Nabi Musa, ature: "Eldad kaliyan Medad sami medhar wangsit wonten ing palereban." 28 Yusak bin Nun, kang wiwit nom mula dadi abdine Nabi Musa, tumuli matur: "Dhuh bendara kula Musa, mugi panjenengan pambengi!" 29 Nanging banjur dipangandikani dening Nabi Musa: "Yagene nganti samono anggonmu mbelani aku? Sokur manawa umate Sang Yehuwah kabeh padha dadi nabi, marga padha kaparingan Rohe Pangeran Yehuwah!" 30 Nabi Musa banjur tindak wang sul menyang ing pakemahan kadherekake dening para pinituwane Israel mau.
Manuk gemak
11:31-35
31 Tumuli ana angin midid kang asale saka Pangeran Yehuwah, kang nggawa manuk gemak saka ing pinggire segara banjur kasebar ana ing sadhuwure palereban serta ing saubenge, ing keblat papat, nganti watara lakon sadina, dhuwure saka ing lemah watara rong asta. 32 Wong-wong banjur padha tumandang nglumpukake manuk gemak mau nganti sadina muput lan sawengi natas, dalah esuke iya sadina muput mane; saben wong
siji anggone nglumpukake sathithik-sathithike sapuluh homer, tumuli padha didhendheng disebar ana ing saubenge palereban. 33 Nalika dagine iku isih ana ing cangkem, durung nganti kamamah, banjur mulad-mulad bebendune Pangeran Yehuwah marang wong sabangsa, padha kagebag ing wewelak kang abot banget dening Sang Yehuwah. 34 Awit saka iku panggonan kono katelah aran: Kibrot-Taawa, marga ana ing kono anggone padha ngubur wong-wong kang srakah. 35 Saka ing Kibrot-Taawa umat mau banjur budhal menyang Hazerot, tumuli lereb ana ing kono.
Pambalelane Ibu Miryam lan Imam Harun
12:1-16
1 Kacarita Ibu Miryam lan Imam Harun padha nutuh marang Nabi Musa prakara wong wadon bangsa Etiopia kang wus dipundhut garwa, marga panjenengane pancen wus mundhut garwa wong bangsa Etiopia iku. 2 Pangucape Ibu Miryam lan Imam Harun: "Apa Pangeran Yehuwah iku anggone maringake pangandika mung lumantar Musa bae, apa ora iya lumantar kita uga?" Mangka kang mangkono mau kapiyarsa dening Sang Yehuwah. 3 Anadene Nabi Musa iku luwih dening alus bebudene, ngungkuli sakehe wong ing salumahe bumi. 4 Padha sanalika Sang Yehuwah banjur ngandika marang Nabi Musa lan Imam Harun serta
Ibu Miryam: "Sira wong telu padha sebaa menyang Tarub Pasewakan." Wong telu iku tumuli iya padha seba. 5 Pangeran Yehuwah banjur tumedhak ana ing sajroning tugu mega, lan jumeneng ana ing lawanganing tarub, tumuli nimbali Imam Harun lan Ibu Miryam. Sakarone iya padha banjur ngadhep. 6 Panjenengane nuli ngandika: "Samengko sira padha ngrungokna pangandikaningSun iki: Manawa ing satengahira ana nabi, anggoningSun ngatingal marang wong iku sarana wahyu, lan anggoningSun maringi pangandika sarana impen: 7 ora kaya mangkono mungguh abdiningSun Musa, iku tumemen ana ing sapadalemaningSun kabeh, 8 aben lesan anggoningSun ngandikan, klawan terus terang, ora klawan cangkriman, malah nganti kalilan ndeleng pasemone Pangeran Yehuwah. Kang iku yagene sira kok ora wedi nutuh marang abdiningSun Musa iku?" 9 Ing kono mulad-mulad bebendune Sang Yehuwah marang wong loro mau serta tumuli jengkar. 10 Bareng megane wus pindhah saka ing sadhuwure tarub, lah Ibu Miryam iku nandhang memala saraat, rupane putih kaya salju; nalika Imam Harun noleh marang Ibu Miryam, katon wus nandhang memala saraat. 11 Imam Harun banjur matur marang Nabi Musa: "Ah dhimas, dosa iki bok aja katempuhake marang aku sakloron, kang tumindak mangkono ing sajroning kabodhoanku. 12 Keng bakyu aja ditegakake ing sajroning kaanan kaya bayi lair wus mati
iku, kang nalika metu saka ing guwa garbane ibune, dagine wus setengah bosok." 13 Nabi Musa tumuli sesambat marang Pangeran Yehuwah, unjuke: "Dhuh Allah, Paduka mugi karsaa nyarasaken piyambakipun."
14 Pangandikane Sang Yehuwah marang Nabi Musa: "Saupama diidonana raine dening bapakne, apa ora nandhang kawirangan nganti pitung dina? Dheweke kasetrak


Liyane sing penting. Kita nggunakake tembung kanca kita lan kulawarga. Kita nggunakake tembung kita tumindak bisnis. Nganggo tembung sijine songs bebarengan lan nggawe urip. Kita nggunakake tembung Disiplin anak kita. Politikus nggunakake tembung kanggo gawe uwong yakin sing lagi calon paling apik kanggo proyek. Liyane sing bagean ageng saben aspek gesang kita. Aku duwe anak anyar. Iku hard kanggo manggon karo wong umur pitung minggu, utamané amarga padha ora bisa diajak. Dadi kadang aku pengin bantuan wong nanging ora ngerti carane amarga ora bisa komunikasi karo tembung durung. Iku hard kanggo mbayangno donya tanpa tembung.
Wong rata-rata ngandika bab 16,000 tembung dina. sing 112,000 tembung saben minggu. Sing liwat limang yuta words saben taun. Kita nggunakake tembung. Akeh.
Lan apa-apa sing ana akèh wiwit bakal undervalued. Ing Nilai saka soko owah adhedhasar pinten mau ana. Nalika ana 100 cookie ing Tabel sawise layanan sing bisa tetep ngomong kanggo nalika. Nanging nalika ana mung sawetara cookie, padha koyone larang regane. Sampeyan mbokmenawa bakal Rush liwat ana lan yen sampeyan njaluk siji ing wektu, cokotan sing kathah sweeter. Amarga kita krungu lan nggunakake supaya akeh tembung saben dina padha ora ateges akeh us. Nanging kita kudu ndeleng minangka larang regane.
Mungkin kita mikir mung iku pancene penting kita ngomong ana wujud. Mungkin kita mikir mung apa kita nulis mudhun, utawa mung nalika kita duwe obrolan groundbreaking utawa mung nalika kita ngomong apa kita saestu mikir tembung kita Matter. Aku ayat bengi kita komunikasi soko beda banget. Nguripake karo kula kanggo Matthew 12:36.
Nanging Aku pitutur marang kowé wong bakal kudu menehi akun ing dina pangadilan kanggo saben tembung careless padha ngucap. (Matthew 12:36)
latar mburi
Gusti Yesus ngandika tembung iki ing tengahé obrolan karo wong-wong Farisi, sawise padha ngarani Panjenengane saka nundhungi sétan-sétan déning Iblis. Lan Gusti Yesus Sejatine ngandhani wong-wong mau sing padha lagi ala, lan ora bisa ngomong apa-apa apik (sampun cara jenis karo tembung). Panjenenganipun dhateng wong sing kabeh tembung kita iku woh apa dijupuk ROOT ing ati kita.
Lan banjur irungnya bom sing ing us. Sing bakal kita kudu nampa kanggo Gusti Allah kanggo saben tembung careless kita nganggo. Iki ora mung kanggo aplikasi Farisi. Iku bener kanggo saben siji kita. Lan ayat punika malah luwih medeni. Panjenenganipun ngandika, "Kanggo dening tembung sampeyan bakal dipunbebasaken, lan tembung sampeyan bakal diukum. " Lha ngopo? Apa ana tembung kita penting? Apa bakal kita dipunbebasaken utawa disumpahi adhedhasar soko minangka pati penting minangka tembung kita ngomong?
Heart
Panjenenganipun damel sing cetha sadurungé nalika Panjenenganipun ngandika, "Metu saka kebanjiran saka atine ngandika." Wis tau felt unfairly biji? Kaya wong kejiret sampeyan ing dina ala nalika padha mad lan biji kabeh karakter sing siji dina? Inggih kang biji dening tembung kita ora kaya sing. Iku ora kaya tembung sing mung siji aspek saka karakter kita sing ora netepake kita. Kita bisa dadi wong kanthi biji dening tembung kita amarga lagi bayangan sing akurat apa kedados ing ati kita.
Iku meh kaya aku nyekeli tuwung, sampeyan ora ngerti apa ana. Aku pitutur marang kowe banyu ana, utawa jus ing ana. Nanging yen aku trip lan cipratan utawa kuthah sawetara ngombe sing, sampeyan bakal ngerti persis apa ana. Iku padha karo tembung lan atiku. Nalika kita nganggo, isi atiku wis spilling metu. tembung kita tansah nuduhake apa ing ati kita, apa apik utawa ala. Lan minangka Paul Tripp, penulis aku maca minggu iki, ngandika, "Sampeyan wis tau ngandika tembung netral ing gesang."
Dianakaké Akuntabel kanggo Liyane Kita
Saben saiki banjur wong njaluk kejiret ing tape matur bab ora wis ngandika ing umum. Iki kedaden kanggo Presiden Obama nalika wong iki ngomong kanggo Presiden Rusia. Iki kedaden kanggo Mitt Romney minggu kepungkur. Padha ora nyana bakal dicekel tanggung jawab kanggo tembung, nanging padha. Kajaba, kita mikir kita ora bakal dicekel tanggung jawab kanggo tembung tartamtu kita nganggo. Kita mikir kita ngomong iku, lan Amarantine rampung, nanging bakal padha bali menyang cokotan us. Iku kaya Gusti Allah wis kamera didhelikake kabeh liwat nggawe.
Ana dina - teks panggilan iku bakal anane akherat - nalika kita bakal ngadeg sadurunge Judge suci kabeh Semesta. Lan nalika aku tembung kita bakal ngadeg ing minangka saksi - salah siji paseksi kanggo kita utawa marang kita. bukti bakal presented.
Gusti Allah bakal katon ing cara kita dhateng kita tuwane kaya bocah lan cara kita nganggo kanggo pasangan bojo kita utawa panggedhe diwasa. Gusti Allah bakal nliti cara kita dhateng liya ing werna. Gusti Allah bakal neliti Lawakan kita marang kita co-buruh. Gusti Allah bakal jongkas liwat rants duka kita ing lalu lintas ing drive kanggo bisa. Malah bakal nggulung apa kita diketik ing Facebook lan Twitter. Malah tembung kita ngirim ing pesen teks utawa email. Saben tembung siji.
Sampeyan sok dong mirsani Yesus ora ngomong kita kudu menehi akun kanggo tembung penting kita nganggo. Panjenenganipun ngandika, "Saben tembung careless." Tembung digunakake kanggo careless uga minangka meneng utawa ora ana guna. Saben tembung, ora ketompo carane sepele sing mikir punika. Gusti Allah kabeh-ngerti kita ngedika babagan esuk iki, mangerténi saben tembung kita wis tau ngandika.
Lan kene bab. Mung siji tembung durhaka cukup kanggo ngukum kita. Kang mesthi liya, kabeh kita kudu disumpahi kanggo tembung kita.
Uga ana telung tembung, paring dening Gusti Yesus Kristus, sing supersede saben tembung careless aku wis tau ngandika. Sing telung tembung sing "Iku. Apa. Rampung. "Sawise Duwe urip gesang sampurna, sawise Duwe mung digunakake tembung ing cara sing ngluhurké Gusti Allah, Gusti Yesus tindak ana ing kayu salib. Lan nalika Hung ing salib sing, seda malah dosane kita wicara. Lan Panjenenganipun wungu ing telung dinane.
Lan kanggo kita kang padha pracaya ing Kristus, ya, ana mbangun tembung kita wis ngandika sing woh kita sesambetan karo Kristus. Lan tembung sing bakal nyekseni ing sih kita. Nanging kita kang isih bakal kaukum den


Sugeng Rawuh
Sumangga dipunsekecakaken, mugi Para Kanca Sastra Jawa Sutresna kersa nilaraken panyaruhe. Pamanggih panjenengan mugi saged ndadosaken kasampurnanipun blog Sastra Jawa menika. Nuwun
Browse » Home » Cerita Rakyat , Pekalongan » MITOS BAHUREKSO ( ASAL - USUL KABUPATEN PEKALONGAN )"
Kamis, November 18, 2010
MITOS BAHUREKSO ( ASAL - USUL KABUPATEN PEKALONGAN )"
Miturut cerita rakyat ing jaman biyen ing desa Kesesi wonten tiyang ingkang sekti mandra guna ingkang nggadahi asma Ki Ageng Cempaluk, ingkang nggadahi putra Raden Bahu. Raden Bahu awit cilik sampun ketingal kepinteranipun amargi ramanipun tiyang ingkang sakti.
Raden Bahu kedah dipungembleng kalian ajaran-ajaran ingkang bener lan kedah dipunbimbing kangge eling lan nyedakake piyambakipun dhateng Sang Gusti Allah saking ramanipun, ingkang nggadahi maksud menawi sampun gedhe R. Bahu dados putra ingkang nggadahi watak ingkang luhur lan hormat kalian keluarganipun. Ki Ageng Cempaluk ngengken R. Bahu kangge ngabdi dhateng Mataram, lajeng ngendhika Ki Ageng Cempaluk maring R. Bahu.
Ki Ageng : " He anaku, kowe iki
gedhe, dados ngabdiya kowe dhateng Mataram, krana menawa urip amung ajeg ing desa, mangka mangka bakal ajeg ngelmumu tanpa enthuk ngelmu kang ingkang linuwih. wis
Nanging Rama ugi pesen, menawa R. Bahu sampun kasil aja sombong, kedah nyedakake piyambakipun maring Allah supados kedah kaparingan dalan ingkang bener.
R. Bahu : " Pandonganipun Rama kedah kula suwun, lan mugi - mugi kula saged dipuntampi wonten ing Mataram.
R. Bahu nyuwun pamit kangge pangkat dhateng Mataram. Ing Mataram wekdal menika taksih wonten pasewakan. Patih lan para menteri sedaya ngadhep dhateng Sultan Agung kangge bahas pendamelan bendungan Kali Sombong ingkang boten rampung - rampung, ananging sampun gunakaken biaya ingkang kathah lan korbanipun ugi sampun kathah. Lajeng R. Bahu dumugi wonten bendungan kangge ngadhep Sultan Agung; beliau ngendhika: " kula R. Bahu putra saking Ki Ageng Cempaluk kepingin ngabdi ing Mataram ". Krana Ki Agung Cempaluk menika rencangipun, dados Sultan Agung purun nampi R. Bahu nanging kedah ngangge syarat bilih R. Bahu kedah saged ndamel bendungan Kali Sombong wau. Raden Bahu purun nampi syarat menika. Saking Sang Raja R. Bahu kalian sedaya prajurit sak cukupe, lajeng pangkatlah R. Bahu ing Kali Sombong.
Sasampunipun ngantos Kali Sombong, ing ngriku kedadosan banjir bandhang kamangka boten jawoh. Lajeng R. Bahu nglakokake tapa, lan nyuwun pitulung dhateng Gusti Allah. Boten dangu lajeng piyambakipun dipungodha dening Raja Ula ingkang ageng sanget lan badhe nyerang R. Bahu. Raden Bahu langsung minggir. Lajeng dados perang ingkang hebat wau antaranipun Raja Ula kalian Raden Bahu. Kekalihipun sami sakti. Peperangan langkung dangu nanging Raja Ula saged dipuntaklukaken. Raja Ula kalah lan nyuwun dipunampuni lan boten dipunmateni, lajeng R. Bahu ngendhika:
Raden Bahu: " He Raja Ula, kowe tak ampuni lan ora tak pateni, nanging kowe kedah ngrewangi aku gawe bendhungan Kali Sombong iki ".
Raja Ula: " Duh gusti ingkang nggadhahi manah ingkang luhur, kula janji kedah biyantu ngrampungake bendungan menika kanti wekdal ingkang boten dangu".
Boten dangu lajeng ewuan Ula medhal saking sarangipun kangge biyantu ngrampungake bendungan Kali Sombong wau. Boten dangu bendungan wau dados kalian dipunbiyantu Raja Ula lan para prajurit.
Raden Bahu kalian sedaya prajurit nyuwun pamit badhe wangsul wonten Mataram kangge nglapor dhateng sang baginda Sultan Agung. Sultan Agung lega manahipun, amargi bendungan wau saged dipunrampungaken dhateng R. bahu, lajeng Sultan Agung ngendhika: " tugasmu sampun kok rampungake nganti sae, nanging taksih wonten tugas ingkang linuwih abot ingkang kedah mbok laksanaken, yaiku pundhut putri ingkang wonten ing desa Kali Salak ingkang bakal tak dadikake garwa. Raden Bahu sanggup lan lajeng nyuwun pamit badhe pangkat ing desa Kali salak.
Kanti perintah Sultan Agung mangka R. Bahu langsung methuk putri wau ingkang nami Rantamsari, ananging piyambakipun boten purun dipunsunting dening Sultan Agung. Rantamsari ngendhika: " Duh Raden, kula boten purun menawi dipunsunting Sang Baginda Raja, luwih seneng kula dados garwanipun Raden Bahu".
Tatapan netranipun putri saking desa wau ingkang suci kedah ngisi wonten manahipun lajeng kekalihipun manungsa wau ingkang benten jinisipun wau sami padha remen. Raden Bahu boten tentrem manahipun amargi Rantamsari badhe dipunpundhut garwa dening Sultan Agung. Lajeng Rantamsari ngendhika: " yen ing desa Kali Beluk wonten satunggaling putri ingkang ayu sanget ngluwihi piyambakipun ingkang jeneng Endang wuranti, ibunipun sadean Serabi, menawi purun punapa piyambakipun ingkang dipunpersembahaken dhateng Sri baginda".
Raden Bahu pangkat maring desa Kali Beluk, ngantos mriku R. bahu ngadhep Endang wuranti. Raden Bahu ngendhika yen piyambakipun badhe dipunpundhut Sri baginda kangge dipunsunting Sri baginda. Endang wuranti purun dipunsunting Sri baginda. Endang wuranti purun dipunpundhut maring Mataram. Sasampunipun dumugi Mataram Raden Bahu ngadhep Sri baginda, beliau nglaporaken yen piyambakipun sampun berhasil munhut putri Kali Salak maring Keraton.
Nanging sasampunipun ing Mataram lan dipunparingi pitakenan dening Sultan agung putri wau boten saged mangsuli. Piyambakipun lajeng sadar bilih piyambakipun sampun dipunbohongi dening R. Bahu, Sri baginda kaget lan sadar, piyambakipun jengkel kalian Raden Bahu amargi R. Bahu sampun ngapusi Sri baginda lajeng Sri baginda mikir badhe balas dendam kanti cara ingkang alus.
Raden Bahu dipuntimbali lan dipunparingi tugas


text:
Tegalrejo kuwe salah siji kelurahan nang Purwantoro, kabupaten Wonogiri, propinsi Jawa Tengah, Indonesia.
Referensi


3 November
3 November punika, dinten ingkang kaping 307 utawi 308 ing warsa kabisat miturut Kalèndher Gregorian.
Bab lan Paragraf
Kadadosan Wigati[sunting | sunting sumber]
- 1918 - Polandhia proklamasi kamardikan saka Rusia.
- 2009 - Pamuteran kasil sadhapan telepon KPK dhumateng Anggodo Widjojo déning MK ing salebeting sidang kabuka uji materi UU KPK micu reaksi wonten ing masarakat.
- 2009 - Pamuteran kasil sadhapan telepon KPK dhumateng Anggodo Widjojo déning MK ing salebeting sidang kabuka uji materi UU KPK micu reaksi wonten ing masarakat.
Wiyosan[sunting | sunting sumber]
Séda[sunting | sunting sumber]
Dinten Riyadi saha Dinten Ageng[sunting | sunting sumber]
Kapurih Mangga Ugi Dipunpriksani[sunting | sunting sumber]
- 2 November - 3 November - 4 November


text:
Oktober 20, 2015 dening _EMAIL_ 1 Comment
So, What Mobile Phone Spy Features Do I Get with iSpyoo?
Kanthi iSpyoo, you have lots of exclusive features for you to monitor any phone remotely and invisibly. You literally have complete access and control of the phone you want to monitor and the best part is, the application is completely hidden and works in stealth mode. Below are some of the powerful features.
Amarga iku biaya sing kurang saka saben tuwung saka warung!
Minangka juragan sing arep ngawasi kabeh perusahaan sing diduwèni telpon lan priksa manawa lagi ora kang misused
Karya ing mode kahuripan lengkap, iku ora bakal katon ing telpon teliti.
Liwat 100,000 wareg pelanggan sing wis nggunakake iSpyoo.
iSpyoo dianggo ing kabeh telpon ing kabeh jaringan.
Gampang banget kanggo nginstal lan prasaja kanggo nggunakake.
A darmabakti, 24/7 tim dhukungan customer ana kanggo mbantu ing saben langkah cara.
Ndeleng Data Online
Pengarep bantuan iki "Do You Known About The Best Free Spyware 2014?"
Sabanjure:Want To Track Whatsapp Messages On iPhone?


sih tangèh mênggahing karsanipun.
II. Gêndhing pathêt sanga, punika ing sêmu anggambar tindak-tanduking manungsa, ingkang nêdhêng-nêdhênging diwasa. Manungsa ingkang wanci samantên wau, dumugi kalamangsanipun angêmbat sadaya tekad, têgêsipun tekad awon tekad sae, narimah lan botên narimah, wontên ing wanci punika panglimbanging raos.
[Grafik]
Gôngsa ingkang dipun tabuh ngênut wiramaning gêndhing wontên ing Pakualaman.
III. Gêndhing pathêt manyura, punika ing sêmu anggambar tindak-tanduking manungsa ingkang sampun wêrda. Manungsa ingkang wanci sampun samantên wau, sampun dumugi ing môngsa angêncêngi dhatêng ulah brata. Sanadyan ing
--- 750 ---
lair kèndêl, ananging ing batos tansah jêrit-jêrit angêlokakên karsaning manungsa ingkang botên jujur (raos ingkang kados makatên punika pinanggihipun wontên ing paringgitan, dados dhalang punika kajawi anggêlar cariyos tuwin kawruh, ugi anggambar raosing ngagêsang).
Ca. Bab bêksa, bêksa punika larasing ulah raga. Raga manawi kaulah larasipun, lajêng gampil anggènipun tumindak ing kasusilan, yèn kasusilan sampun mapan, êmpanipun dhatêng alusing budi, manungsa manawi alus bêbudènipun, lajêng limpad ing pangawikan, limpading pangawikan satêmah bangkit mêmayuning dhiri.
Ing wusana lêrês lêpat anyumanggakakên ing kabatosanipun para paramèng raos.
Kèk Wir. K. 640
Ngêlisi Kapal
[Grafik]
Kasagêdan ngêlisi kapal ingkang katindakakên dening Tuwan Van Hunnik, wah mistêr le. Rêgimèn artilêri ing Utrecht nagari Walandi wontên ing papan balapan kapal ing Hilversum.
--- 751 ---
Rêmbagipun Sêmar Garèng lan Petruk
Bab Napsu
IV
Garèng : Ora, Ma, sabênêre pangandikamu lagi anu kae rada gawe anggarunjal rêmpêluku, awit aku iya dibênêrake, iya disalahake, Si Petruk iya diluputake, iya dilêrêsake. Lo, kuwi kok ngelingake aku nyang rêmbugane priyayi têlu, yaiku 1. Sinyo Wilêm Sakêrlut, 2. Radèn Mas Ngabèi Prêmanasidhêm, lan 3. Tuwan Wôngsa Krokèt. Sinyo Wilêm Sakêrlut anêrangake: Adat lan tatacara kuwi ora ana sing ngungkuli adat tatacara kulonan, le brêgas, cikat, tandang, trêngginas, aksi... Radèn Mas Ngabèi Prêmanasidhêm amangsuli: Yakuwi adat carane: Ditya Sundhanggrawah, nèk aku sing apik dhewe kuwi iya adat tatacara Jawa, anggone alus, jatmika, luwês, pantês... Tuwan Wôngsa Krokèt banjur calathu amngkene: Adat tatacara kulonan kuwi iya apik, adat tatacara Jawa iya bêcik, nanging sing utama dhewe yaiku ngênggoni loro-loro pisan, kanthi milih sing apik-apik lan sing mathuk karo jamane. Awit, sanadyan adata Jawa, nanging nèk tumrape jaman saiki wis lêthêng, kaya ta: nyang panggêdhe klesodan, lan yèn didangu sabên-sabên sêngak-sênguk ngambungi tangane, la sing kaya ngono kuwi wajibe kudu disampirake nyang gêthèk, mêngkono uga adad kulonan, iya ana sing wajib dijothak têrus-têrusan, kaya ta: anggone pêthothak-pêthothok, utawa kêtêmu saênggon-ênggon banjur: crap, crup,
--- 752 ---
crap, crup, siyut...
Sêmar : Wiyah, wiyah, hambok aja kêtêrlaluan mêngkono.
Garèng : Aku kiyi mung drêma nirokake bae, Ma. Karêpku mung arêp nelakake, yèn rêmbuge Tuwan Wôngsa Krokèt kuwi rada ngèmpêri pangandikane rama, têgêse moh nyalahake rana-rene, ya tindak sing kaya ngono kuwi sing ana ing babagan kapulitikan luhur diarani tindaking : dhêklomat.
Petruk : Yak, Kang Garèng, nèk ora ngrêti kênthang kimpule kuwi hambok aja mèmu-mèlu nyêbutake, sing kok kandhakake kuwi jênênge: dhiplomat (diplomaat) dudu dhiklomat, wis Ma, tumuli têrangna dhawuhmu lagi anu kae.
Sêmar : Lo, kuwi mangkene: napsu kuwi wajibe iya kudu dituruti, yaiku napsu sing ajak-ajak golèk ngèlmu, golèk kapintêran, ngudi nyang budi suci...
Petruk : Krungu, Kang Garèng, apa dhawuhe rama, sapa sing bênêr saikine, apa dudu aku. Sanadyana kowe narima mangan lan nyandhang sakadare bae, nanging iya kudu anduwèni napsu sing sarana kanggo... ngêmis.
Sêmar : Wiyah, wiyah, kok banjur mlantrang-mlantrang mêngkono, karo manèh katêrangnakukatêranganaku. mau rak durung rampung, ujug-ujug têka nyrondhol bae mêngkono. Mungguh cêthane katêranganaku mau mangkene: wong urip kuwi iya wis mêsthi yèn kudu migunakake napsune, nanging iya napsu sing ngajak nyang kabêcikan lan kautaman, nanging napsu sing kamoran setan, kaya ta: napsu sing ngajak ropyan-ropyan, royal-royal, dhomino, triple, jèmèh, utawa ngajak mêdhayoh nyang ênggone... mas jêng-mas jêng, lo, iki wajibe iya kudu dipêkak, kudu dialang-alangi, awit iya napsu sing kaya ngono kuwi sing ngajak ora omah.
Garèng : Wadhuh, ngrêti saikine aku, dadi krêsamu kuwi, Ma, tumrape wong urip, napsu kuwi cara nunggange jaran mono iya kudu diculake lan iya kudu disêngkrèk. Ewasamono, Ma, aku isih mêksa ngukuhi kayakinanaku ing ngarêp, yaiku: matèni napsuku babar pisan, awit, wong iya jênêngane wong ngaurip, kuwi kêrêp bae sok kalimpud ing kabênêran, kaya ta: pangandikamu napsu sing ngajak nyang kautaman, kok ngandikakake upamane napsu ngudi nyang ngèlmu, kèri-kèri ngèlmune ngèlmu sikhir utawa ngèlmu klênik, apa kiyi iya utama. Sing kok ngandikakake naps


text:
ah, salebetipun tiyang-tiyang wau sami tidha-tidha ing salebeting manah, ing ngriku lajeng marêpekki dhateng sacelakking griya, sarana angempakaken poncadriyanipun, nalika wonten sangajengnging korinipun griya, dipun pirêngngaken boten wonten sabawanipun tiyang, lan nalika dipun injen ugi boten wonten rêgemengnging tiyang ingkang katingalan déning ing nglebet pancén peteng andhedhep mila tumrap tiyang ingkang namung sami angginakaken lan boten pitados bilih salebeting griya wau wonten tiyangngipun awi[54]t poncadriyanipun pancén boten saged dumugi kanggé anyipati dhateng wontenipun tiyang ingkang wonten salebeting griya wau. Dados sanépanipun tiyang wau kados déné kawujudanipun para titiyang ingkang ahli watenschap anggénipun boten pitados dhateng wontenipun Gusthi Allah. kawuningngana titiyang ahli watenschap anggénipun boten pitados dhateng ing wontenipun Gusthi Allah, punika awit déning Gusthi Allah punika namung nedya pinoncadriya kémawon, saréhning anggénipun boten pitados wau sajatosipun inggih taksih wonten salebeting tidha-tidha, mila titiyang wau lajeng sami angginakaken buku-bukunipun (kawruh wetenschap) nanging makaten punika punapa saged amanggih Pangéran, O, boten sanget, awit cacariyosaning Pangéran punika pancén boten wonten ing salebeting buku-buku (kawruh). Mila nalika buku-buku utawi cathetanipun titiyang wau boten saged anedahaken dhateng sisipatanipun tiyang ingkang wonten salebeting griya, tiyang wau masthi lajeng saya kandel anggénipun boten pitados dhateng wontenipun tiyang ingkang wonten salebeting griya wau. Dados boten anéh manawi kathah-kathahipun tiyang ingkang sami ahli wetenschap punika inggih lajeng amungkiri dhateng wujudipun Gusthi Allah. awit déning sisipatanipun Gusthi Allah punika boten saged pinanggih wonten ing kawruhipun [55] makaten rumaosipun tiyang ahli watenschap wau. Dados cekakkipun tiyang wau boten badhé saged sumerêp sisipatanipun tiyang ingkang wonten salebeting griya, sadéréngipun tiyang ingkang wonten salebeting griya, sadéréngipun tiyang ingkang wonten salebeting griya punika medhar sabda nyriyosaken sisipatanipun, lah ing mangké lajeng pratéla sanget bilih manusa punika boten badhé saged makripat utawi nyumerêpi sisipataning Pangéran sadéréngngipun Pangéran punika amedhar sabda, ngandikakaken sisipataning Dzat utawi sariranipun, lah pundi wujuding pitedah pamedhar sabdanipun Pangéran punika. Inggih punika Kitab Sucinipun Pangéran (Kuran), inggih Kitab Sucinipun Pangéran punika pamedhar sabdanipun ingkang Maha Ghaib wau. Dados marginipun tiyang saged makrifat dhateng Pangéran punika boten sanés namung kedah sarana kapitulungngan déning pangandikanipun Pangéran ingkang Maha Ghaib, déné pamedhar sabdanipun Pangéran ing dalem Kitab Sucinipun (Al Kuran) ingkang mratélakaken sawenéh sisipataning sariranipun kadosta :
Surat Almu'min : 63. Mangkono sira kabéh, yaiku Gusthi Allah Pangéranira kabéh kang nitahakén samubarang. Ora ana sesembahan kajaba mung Allah piyambak, ya géné sira kabéh teka padha méngo.
Surat Shura : 11. Ora ana samibarang kang a[56]ngupaméni Allah. allah iku kang midhanget tur mriksani.
Surat Mulku : 1. Tambah-tambang kaagungngané Dzat kang ngasta karaton iya Allah iku Dzat kang kuwasa ing ngatasé samubarang.
Surat Khujrah. 18. Satemené Allah iku Dzat kang ngudanéni ghaibbé bumi lan langit apa déné kang priksa kabéh barang kang sira lakoni.
Tuwin malih taksih kathah sanget pamedhar sabdanipun Pangéran ing dalem Kuran ingkang mitedahaken sipat-sipating sariranipun ingkang sipat-sipat punika sawenéhipun malih kados ing ngandhap punika :
Wujud tegesipun : wonten;
Kidam tegesipun : rumiyin;
Bakak tegesipun : langgeng;
Mukhalafatulilkhawasi tegesipun : béda kaliyan sawarnining barang ingkang énggal;
Kiyamuhu binafsihi tegesipun : jumeneng kaliyan pribadinipun piyambak;
Wahdaniyah tegesipun : satunggal;
Kudrat tegesipun : kuwasa;
Iradat tegesipun : karsa;
[57]Ngilmu tegesipun : ngudanéni;
Khayat tegesipun : gesang;
Sama' tegesipun : mindhanget;
Basar tegesipun : nguningngani;
Kalam tegesipun : angandika;
Kadiran tegesipun : ingkang kuwaos;
Muridan tegesipun : ingkang karsa;
Ngaliman tegesipun : ingkang ngudanéni;
Khayan tegesipun : ingkang gesang;
Samingan tegesipun : ingkang midhanget;
Basiran tegesipun : ingkang nguningani;
Mutakaliman tegesipun : ingkaqng angandika;
Kawuningngana, sipating Pangéran ingkang kasbut ing nginggil punika, limrahipun sami dipun wastani sipat kalih dasa, sarta wonten ing kitab-kitan usul sipat wau satunggal-tunggalipun kalimrah sami kaandharaken ingkang sakalangkung panjang. Sanajan sampun kaandgaraken sanget panjang, éwa déné titiyang ingkang sami nyinau kitab-kitab usul wau, ingkang kathah meksa taksih sami kalintu tampi panyuraosipun inggih punika dipun kinten manawi ngilmu Usul wau satunggaling kawruh ingkang boten wonten tegesipun makaten kados déné limrahipun pa[58]ra titiyang ingkang sami ngudi ngilmi makrifat inggih punika manawi rumaosipun punika sampun makrifat lajeng sampun sampurna, rumaosipun sampun oncat saking papardénipun sarak anglampahi saréngat sapiturutipun, awit anggepipun bathal kharam sampun kadarbé, déning sadaya-sadaya punika sampun kasarira wonten ing pribadinipun (nangidzubillah). Lah makaten ugi titiyang Islam ingkang sami nyinau ngilmu usul wau, inggih punika sarampungnging panyinaunipun tarkadhang imanipun dhateng Pangéran malah tipis sanget kaajrihanipun boten wonten ngamalipun saléh sepi, cekakkipun kénging dipun tembungngaken tebih sanget saking anemen-nemeni paréntah lan nebihi cegahipun Pangéran, kang


text: Cipatujah kuwe salah siji kecamatan nang , Jawa Barat, Indonesia.


text:
ꦫꦔ꧀ꦒ꧀ꦮꦶꦁ munggwing (ꦈꦔ꧀ꦒꦸ unggu + seselan ꦈꦩ꧀ um + ꦆꦁ ing) = wontên ing.
6. ꦤꦠꦫ꧀ natar = plataran (Indonesia: halaman muka).
7. ꦱꦶꦫ sira (têmbung sêsulih pratamapurusa) = panjênênganipun.
8. ꦮꦶꦨꦸꦃ wibhuh (wibhu) = kiyat, sêntosa, kuwaos.
9. ꦏꦴꦭꦩꦽꦠꦾꦸ Kālamṛtyu = dewaning pêjah (Indonesia: dewa maut, dewa kematian); Bathara Kala.
10. ꦩꦶꦯꦤ꧀ꦠꦴꦤꦏꦼꦤ꧀ mintonakên = nêdahakên (Indonesia: memperlihatkan, menunjukkan).
11. ꦏꦿꦩ ꦤꦶꦫ krama nira = kawontênanipun, sipatipun.
13. ꦏꦿꦩ ꦤꦶꦫꦤ꧀ꦠꦸꦲꦸ krama niran (ꦤꦶꦫ nira + ꦤ꧀ n) tuhu = kawontênanipun bilih sanyatanipun ….
12. ꦠꦸꦲꦸ tuhu = pancen, nyata, sanyatanipun, sajatosipun.
14. ꦩꦹꦠ꧀ꦠꦫ꧀ꦗ꧀ꦗꦶ mūrtti = badan, salira. ꦮꦶꦰ꧀ꦟꦸꦩꦹꦠ꧀ꦠꦫ꧀ꦗ꧀ꦗꦶ Wiṣṇumūrtti = têgêsipun lugu: salira Wisnu, maksudipun: panjanmanipun Bathara Wisnu.
15. ꦭꦷꦭꦴ lïlā = kanthi gampil (Indonesia: tanpa mengalami kesukaran), endah, sênêng lan têntrêming manah, rumaos bêgja, kanthi alon.
16. ꦠꦿꦶꦮꦶꦏꦿꦩ triwikrama = têgêsipun lugu: ingkang ajangkah tiga (Indonesia: yang berlangkah tiga), njangkah kaping tiga (jêjulukipun Bathara Wisnu). Maksudipun ing sêkar punika: (jalaran saking dukanipun) mancala warni awujud rêrupen ingkang nggêgirisi sangêt, kadosta: dados danawa ingkang agêngipun sarêdi anakan.
17. ꦩꦏꦴꦮꦏ꧀ makāwak (ꦩꦏ maka + ꦄꦮꦏ꧀ awak) = asalira (Indonesia: berbadan).
18. ꦠꦿꦶꦯꦭꦴꦏ triloka = jagad têtiga (Indonesia: ketiga dunia).
Suraosipun:
Nalika punika duka tan sipi Prabu Krêsna; Nyat! jumênêng, lajêng miyos saking papan pirêmbagan. Wontên ing plataran panjênênganipun mancala warni dados agêng kados Kalamrêtyu (Bathara Kala), nêdahakên kawontênaning saliranipun ingkang sanyatanipun bilih panjênênganipun punika panjanmaning Wisnu. Kanthi gampil panjênênganipun triwikrama asalira jagad têtiga.


text:
Tapanuli Tengah kuwe salah siji kabupaten nang Sumatera Utara.
Referensi
Tapanuli Tengah
Tapanuli Tengah


text:
Prastawa
Lair
Séda
1919


text:
eter lahir lan batin-e. Sak bregada cleret tahun cacah lima ngruket badan sak kojur, disabetke watu padhas parang curi, upama janma lumrah mesthi bakal lebur tumpur ragane. Nanging kanggone Elia ora mbilaheni, malah nambahi santosa prasasat gunung waja.
LANCARAN
Keterangan.
Gending sirep dadi lancaran Benawa, Elia tampil dalam suasana anggun. Gending sirep, Pocapan.
POCAPAN
Lulus saka pandadaran, Nabi Elia dadi janma kang limpat, wani, tur jujure kepatipati. Mula ya ora nggumunake yen Elia tansah caket karo sesembahane. Tanpa leren Gusti kang maha Wikan nggegulang, kareben Elia dadi manungsa kang pinunjul kaya sing dikersakake. Elia digadhang-gadhang dadia janma kang adhap asor, gembira, kebak ing greget. Ya gur manungsa sing kaya mangkono kuwi, sing pantes dadi utusaning Jagad.
SUWUK
ELIA
Gusti, kula mangertos tresna Jengandika dhateng pun Elia tanpa wates. Mila Gusti, mangga kula aturi mulasara jasad kula amrih sedaya ingkang Paduka kersakaken tansah kalampahana. Lebur-luluh, yen ta punika kersa Paduka, kula namung ndhedherek saha matur: "Sendika Gusti".
ADA-ADA
POCAPAN
Kadadak ana lesus lir pinusus, hanempuh anggane Nabi Elia kabuncang aneng telenging kali Yordan. Kapulet ing naga cacah papat, abang, ireng, kuning lan putih. Satemah luluh bebayuning angga nglumpruk tanpa daya.
SAMPAK
Keterangan.
Iringan Sampak Tanggung, Elia dikeroyok ular empat akhirnya terjatuh dalam puletan empat Ular. Gending sirep srepeg terus sirep, dialog.
SREPEG ..>>>> SIREP
ELIA
Pungkasane aku gur bisa pasrah karo Gusti kang gawe urip, terus mak prepet, lesss ... aku plak kapidara, semaput, ora ngerti purwa duksina. Eee... ngerti-ngerti kok aku wus dumunung tepining bengawan.
Jagad Dewa Bathara. Kok nganeh-anehi temen lelakonku iki. Ora ngerti sangkanparaning bilahi, ana cleret tahun cacahe lima ngruket awakku, ana naga cacah papat, metu saka dadaku, sisike abang, ireng, kuning, lan putih..
Lho, manghalat-halat kae apa ya?
SAMPAK..> GANTUNGAN
Keterangan.
Gending sampak nem, Elia terkejut melihat mendekati. Gending gantungan, Elia masuk dalam api, gending suwuk, ada-ada, dialog.
ADA-ADA
ELIA
Lho ...... Aku iki wis dadi wong edan apa ya? Geni manghalat-halat sundhul ngawiyat kok ora bisa ngobong grumbul. Apa maneh kok ngobong, lha wong nggogrog-e godong sak lamba bae ora. Aneh-e maneh, geni abang mbranang madhangi jagad kok ora mbalerengi, tur kulitku kok ya blas ora krasa panas, kepara malah krasa saya seger ning ora nganti atis. We lha, arep ana kedadeyan apa ya?
MONGGANG
Keterangan
Gending Monggangan, tampil Yahwe, Elia terkejut menundhuk, gending sirep, dialog.
YAHWE
Titah Ulun bocah bagus Elia, ndang nyaketa mrene. Ayo padha sak pejagong, awit wis rada sakwetara sira ora kober jejagongan kalawan Ingsun.
ELIA
Inggih Gusti amba namung sumarah ing karsa paduka.
YAHWE
Elia kahanan kang kok sandhang kabeh mau, mujutake pendadaran tumrap jeneng kita.
ELIA
Inggih Gusti lajeng sedaya ingkang kula lampahi kala wau,mengku suraos ingkang kados pundi Gusti……?
YAHWE
Cleret tahun cacah lima iku sakjatine Iblis kang dak keparengake nggiri godha setya lan tresnanmu marang Panjenenganingsun. AKU bungah, dene kowe tetap setya lan tresna marang AKU.
Lha kok cacahipun gangsal?
ELIA
YAHWE
Iku kang sinebut Panca Hindria. Pandeleng kang manggon ana mripat. Pangrungu ana ing kuping. Pangecap ana ing ilat. Pangrasa ana ing kulit. Sing pungkasan pangganda kang manggon ana irung. Kabeh manungsa mesthi kadunungan Panca Hindriya. Kanthi merdika saben manungsa kepareng migunakake Panca Hindriya salaras karo niyate dhewe-dhewe. Yen niyate nggayuh panggawe becik, sing dadi teken ya paugeran-paugeran kang Ingsun dhawuhake. Ning yen niyate nggayuh panggawe ala, sing dadi teteken ya pambujuking eblis sing ngejawantah dadi balaning cleret tahun mau.
ELIA
Oooo ...... ingiih, inggih, sak mangke kula mangertos Gusti.
YAHWE
Elia. Aku bungah, dene Panca Hindriyamu tansah mbok gunakake kanggo penggawe becik. Buktine, senadyan dipulasara kaya ngapa, nanging kowe tetep atur panuwun kebak ing syukur. Sira ora noleh, ora mengo lan ora nyingkur, mituhu marang Panjenenganingsun, dadi berkah marang sak padha-padha. Ya iku kang dijenengake manungsa kang pinunjul. Ora tahu nglirwakake dhawuh, suthik suminghkir saka sesanggeman lan reribet. Atimu tetep teguh ora gampang mupus lan mutung kanggo mbengkas karya, ya kanggo keperluan pribadimu dhewe, ya kanggo rahayune bebrayan agung.
ELIA
YAHWE
Inggih Gusti. namung punika ingkang saged kula aturaken dhateng Paduka.
Saka bungah-bungahe atiku, lan uga kanggo nglelipur atimu kang kecuwan, Ingsun bakal paring nugraha, yaiku, mbesuk yen wis tekan titiwancimu, kowe sak ragamu bakal dipethuk kreta kencana kang murub kaya dahana, munggah swarga nyawiji dadi siji karo Panjenenganingsun kalebu leluhurmu Abraham, Yakup lan Musa.
Adhuh Gustiiii ......, matur nuwun Gusti ......, Lajeng kula kapulet naga cacah sekawan, menika mengku suraos menapa Gusti……?
ELIA
YAHWE
* Abang, iku lambanging nafsu amarah. Tegese, manungsa iku cepak nesune, getapan atine lan cupet nalare, tundhone gur arep dadi bilahi. Kanti ati kang sabar, sareh, lan soleh, nafsu amarah wis bisa mbok regem, kanggo sangu dadi manungsa kang wicaksana.
Naga papat asisik abang, ireng, kuning, lan putih iku parlambanging hawa nafsu manungsa urip.
* Ireng, iku lambanging kadursilan. Saben manungsa mesthi kasinungan nepsu ala. Undering karep ala iku ana karep kang gur mikirake keperluane pribadi. Wis ta titenana, saben-saben ana ontran-ontran pasulayan, yen ditlesih wiwit bongkot nganti pucuk, underane lak


banar
basa Jawa[sunting]
banar krama/ngoko
- longgar lan padhang (tmr. panggonan, papan);
- êngg ora sumpêg (tmr. ati);
- Goleki kabeh halaman sing duwe tembung "banar"
- Goleki kabeh halaman sing duwe judul "banar"
- Tembung sing terhubung karo "banar"
Kata kunci/keywords: arti banar, makna banar, definisi banar, tegese banar, tegesipun banar sapérangan utawa kabèh teges sing kaamot ana ing kaca iki dijupuk saka Bausastra Jawa, Poerwadarminta, 1939. Untuk pencarian yang lebih lengkap, silakan gunakan Leksikon sastra.org


Rèmi
Rèmi (basa Inggris: playing cards), utawi misuwur dipun astani kalian kopik, inggih punika sakkempalan kopik sakukuran tangan lan dimupangatake kagem main kartu.Pigunanipun kartu rèmi menika sanesnipun kados diangge sulap, enkripsi lan dolanan kartu . Ukara "rèmi" inggih enika dipun pendet saking salah satunggalipun asma saking dolanan kartu (kopik).
Bab lan Paragraf
Jinis[sunting | sunting sumber]
Wonteng kirang langkung 1001 (setunggal ewu setunggal) jinis dolanan kartu (kopik). Saben negara ngadahiag asma ingkang bénten-bénten,tuladhanipun ing salah satunggalipun ing negara [Indonesia]], misuwur karan dolanan "41", "rèmi", "cangkulan", minuman, pokeran lan jémeh , dsb.Ingkang misuwur ting saben negara inggihpunika poker, canasta, blackjack, casino, solitaire, bridge, kanthi cacahipun ingkang dolanan bénten-bénten.
Cara dolanan[sunting | sunting sumber]
- Bridge inggih menika saget dipunmainake dèning 4 wong - kang saget pasangan kalian piyantun sanes. Dolanan menika (Rèmi) menika ndadosake jinis olahraga kang misuwur ing salah satunggaling nomer ting kelompok Indonésia ing sakjroninipun kagiatan olahraga rèmi kangge menangake kajuaraa tethandingan bridge ing donya.
Satunggal pak kartu/kopik cacahipun 52 lémbar. Dipun para/bagi dados 4 suit utawi jinis kartu (Spade, Heart, Diamond, Club) ingkang kapengkar saben tiang (pamain) dipunaturi 13 kartu (saking As, 2, 3, dst. sampai King). Plus kartu tambahan berupa dua kartu joker, hitam dan merah.
.Rèmi ugi diangge dolanan kangge piyantun diwasa lan sanesipun kayata:
- Cangkulan nganggo kartu rèmi
- Prèsidhèn spèl nganggo kartu rèmi
- Yoker nganggo kartu rèmi rong sèt
- Domino, jèmèh, utawa gaplèh
- Sekak utawa Catur
- Ceki main kartu sajinis Mahyong
- TTS ngisi teka-teki silang
- Scrabble
- Sudoku
- Rubik
Sajarah[sunting | sunting sumber]
Ting pundhi lan sinten ingkang nemukake dipunira-ira asalipun saking tlatah Cina utawa Hindustan (India)kirang langkung taun 800.Dospundi cariosipun saget mlebet ngantos dumugi Eropa lan ngantos sakmenika tasih samar-samar mboten wonten tinemu. Saget ugi dipun asta pedagang, tentara,utawisuku-suku nomaden.Kang gamblang, jinis dolanan kartu menika saget ugi saking wètan kados mesir utawi Arab.Rèmi saget dipunpanggiho sapidahan ting Italia kintén-kinten taun 1200-an. Sakbajuripun sumebar ting saben negara kados Jerman, Perancis, lanSpanyol.
Pranala jaba[sunting | sunting sumber]
Artikel punika taksih tulisan rintisan (stub). Sinten kémawon ingkang kersa mbenakaken, sumangga kémawon.


text:
menika saged dipunginakaken siswa kanthi gampil tanpa pambiyantu tiyang sanes | |
| 4 | Kanthi sedayanipun media menika gampil dipunginakaken | |
E. Pamrayogi
media ngeur bagus, bagusnya ada gambar berwarna-warni
Yogyakarta, 30 Juli 2013
Siswa
[Signature]
Inan Wahyu D
LEMBAR EVALUASI PAMANGGIH SISWA TUMRAP MEDIA INTERAKTIF
WONTEN ING PIWULANG GAMELAN JAWI
Nama Siswa: Latifah Gustia Rachmah
Kelas / No. Absen: VB/01
Pitedah:
1. Lembar evaluasi menika dipunisi dening siswa kanthi nyukani tandha centhang (√) wonten papan (kolom) ingkang sampun cumawis. Wondene kategorinipun kados mekaten: 1) BS (Boten Sarujuk), 2) KS (Kirang Sarujuk), 3) RR (Rangurangu), 4) S (Sarujuk), sarta 5) SS (Sarujuk Sanget).
2. Menawi badhe paring pamrayogi saged dipunserat wonten papan ingkang sampun cumawis.
A. Aspek Gampilipun Mangertosi
| No. | Pernyataan | Wangsulan |
|-----|---------------------------------------------------------------------------|-----------|
| | | BS | KS | RR | S | SS |
| 1 | Media piwulang menika maringi seserepan ingkang sae babagan materi gamelan Jawi kangge siswa | | | | | √ |
| 2 | Materi gamelan Jawi ingkang dipunandharaken wonten media piwulang menika saged dipunmangertosi dening siswa kanthi gampil | | | | √ | |
| 3 | Sasampunipun sinau kanthi ngginakaken media piwulang menika siswa saged mbedakaken gamelan Jawi | | | √ | | |
### Tabel Salajengipun
| No. | Pernyataan | Wangsulan |
|-----|---------------------------------------------------------------------------|-----------|
| 4 | Gladhen soal utawi pitaken-pitaken wonten media piwulang menika saged nuntun siswa kangge mangertosi materi | |
| 5 | Gladhen soal wonten media piwulang gamelan Jawi menika saged dipungarap sedaya kanthi gampil | |
| 6 | Kawruh Basa mbiyantu siswa kangge mangertosi tembung-tembung ingkang boten dipunmangertosi | |
### B. Aspek Kemandirian Sinau
| No. | Pernyataan | Wangsulan |
|-----|---------------------------------------------------------------------------|-----------|
| | | BS | KS | RR | S | SS |
| 1 | Media piwulang menika maringi kalodhangan siswa supados sinau kanthi mandhiri | | | | | √ |
| 2 | Siswa saged remen sinau materi gamelan Jawi kanthi ngginakaken media menika | | | | | √ |
| 3 | Kanthi ngginakaken media piwulang menika nggampilaken siswa kangge ngambali materi gamelan Jawi | | | | √ | |
| 4 | Media piwulang menika saged dipunginakaken kangge sinau piyambak wonten griya | | | | √ | |
### C. Aspek Penyajian Media
| No. | Pertanyaan | Wangsulan |
|-----|---------------------------------------------------------------------------|-----------|
| | | BS | KS | RR | S | SS |
| 1 | Teks utawi seratan wonten media menika katingal cetha saha gampil dipunwaos | | | | | √ |
| 2 | Materi dipunandharaken kanthi basa ingkang prasaja satemah siswa gampil anggenipun mangertosi | | | | √ | |
| 3 | Tampilan media menika narik kawigatosan siswa | | | | | √ |
| 4 | Warninipun background kaliyan teks katingal trep | | | | | √ |
| 5 | Gambar saha animasi katingal cetha | | | | √ | |
| No. | Pernyataan | Wangsulan |
|-----|---------------------------------------------------------------------------|-----------|
| | | BS | KS | RR | S | SS |
| 1 | Pitedah anggenipun ngginakaken gampil dipunmangertosi, satemah siswa saged ngginakaken media piwulang menika kanthi gampil | | | | √ | |
| 2 | Tombol ingkang cumawis wonten ing media menika gampil dipunginakaken | | | | | √ |
| 3 | Media piwulang menika saged dipunginakaken siswa kanthi gampil tanpa pambiyantu tiyang sanes | | | | √ | |
| 4 | Kanthi sedayanipun media menika gampil dipunginakaken | | | | | √ |
E. Pamrayogi
Media ini sangat membantu untuk menghafal dan merupa gamelan.
Yogyakarta, 30 Juli 2013
Siswa
[Signature]
Latiefah Gustia Pr...
LEMBAR EVALUASI PAMANGGIH SISWA TUMRAP MEDIA INTERAKTIF
WONTEN ING PIWULANG GAMELAN JAWI
Nama Siswa: Nida Putri H.
Kelas / No. Absen: VB 4 (Empat)
Pitedah:
1. Lembar evaluasi menika dipunisi dening siswa kanthi nyukani tandha centhang (√) wonten papan (kolom) ingkang sampun cumawis. Wondene kategorinipun kados mekaten: 1) BS (Boten Sarujuk), 2) KS (Kirang Sarujuk), 3) RR (Rangurangu), 4) S (Sarujuk), sarta 5) SS (Sarujuk Sanget).
2. Menawi badhe paring pamrayogi saged dipunserat wonten papan ingkang sampun cumawis.
A. Aspek Gampilipun Mangertosi
| No. | Pernyataan | Wangsulan |
|-----|---------------------------------------------------------------------------|-----------|
| | | BS | KS | RR | S | SS |
| 1 | Media piwulang menika maringi seserepan ingkang sae babagan materi gamelan Jawi kangge siswa | | | | ✓ | ✓ |
| 2 | Materi gamelan Jawi ingkang dipunandharaken wonten media piwulang menika saged dipumangertosi dening siswa kanthi gampil | | | | ✓ | |
| 3 | Sasampunipun sinau kanthi ngginakaken media piwulang menika siswa saged mbedakaken gamelan Jawi | | | | ✓ | |
| No. | Pernyataan | Wangsulan |
|-----|---------------------------------------------------------------------------|-----------|
| | | BS | KS | RR | S | SS |
| 4 | Gladhen soal utawi pitaken-pitaken wonten media piwulang menika saged nuntun siswa kange mangertosi materi | | | | ✓ | |
| 5 | Gladhen soal wonten media piwulang gamelan Jawi menika saged dipungarap sedaya kanthi gampil | | | | ✓ | |
| 6 | Kawruh Basa mbiyantu siswa kange mangertosi tembung-tembung ingkang boten dipunmangertosi | | | | | ✓ |
B. Aspek Kemandirian Sinau
| No. | Pernyataan | Wangsulan |
|-----|---------------------------------------------------------------------------|-----------|
| | | BS | KS | RR | S | SS |
| 1 | Media piwulang menika maringi kalodhangan siswa supados sinau kanthi mandhiri | | | | ✓ | |
| 2 | Siswa saged remen sinau materi gamelan Jawi kanthi ngginakaken media menika | | | | | ✓ |
| 3 | Kanthi ngginakaken media piwulang menika nggampilaken siswa kange ngambali materi gamelan Jawi | | | | ✓ | |
| 4 | Media piwulang menika saged dipunginakaken kange sina


text: Bina Sejahtera iku siji désa ing Kacamatan Kapuas Murung, Kabupatèn Kapuas, Provinsi Kalimantan Tengah, Indonésia.


text:
saha hubungan makna akibat-sebab sami-sami nedahaken hubungan makna ingkang semantis, ateges ngewrat satunggaling makna ingkang wetah. Bedanipun wonten ing struktur ukaranipun, menawi hubungan makna sebab-akibat gadhah struktur ingkang sampun paten, boten saged dipunwalik amargi menawi dipunwalik ndayani risakipun makna utawi informasi ing ukara menika. Wondene struktur hubungan makna akibat-sebab saged dipermutasikan saha boten ndadosaken risakipun makna utawi informasi.
2. Jinis Hubungan Makna Kausalitas (HMK) Adhedhasar Wosing Wacana
Sajatosipun hubungan makna kausalitas (HMK) boten gadhah jinisipun, ananging wonten ing panaliten menika HMK badhe dipunklasifikasikaken adhedhasar wosing wacana. Miturut Mulyana (2005: 56) klasifikasi wacana adhedhasar wosipun kaperang dados 8, inggih menika: (1) wacana politik, (2) wacana sosial, (3) wacana ekonomi, (4) wacana budaya, (5) wacana militer, (6) wacana hukum saha kriminalitas, (7) wacana olahraga saha kasarasan, (8) wacana pendidikan. Awit kados makaten, jinis HMK saged dipuntemtukaken adhedhasar wosipun wacana ing inggil menika. katranganipun saged dipunwaos ing ngandhap menika.
a. Hubungan Makna Kausalitas Wacana Politik
Tembung 'politik' tegesipun segala urusan dan tindakan (kebijakan, siasat, dsb) mengenai pemerintahan negara sendiri atau terhadap negara lain (KBBI, 2008: 1090). Wacana politik padatanipun ngrembag prekawis tata negara kadosta sistem pemerintah, kabijakan nagari, panguwasa, partai politik, siasat, saha strategi. Dados, HMK wacana politik ateges wacana ingkang ngandharaken hubungan makna sebab-akibat utawi akibat-sebab ingkang wosipun ngengingi samukawis bab ingkang gayut kaliyan prekawis politik. Tuladha HMK Wacana Politik ing ngandhap menika.
Pemilu taun 2014 iki secara umum bisa kita anggep sukses, senajan ana uga kekurangane-kekurangane. Katone ora ana kekisruhan sing berarti. Ing sawetara panggonan ana sing kepeksa dianakake pemungutan suwara ulang, merga surat suwarane ketuker, ana uga sing surat suwarane rusak. (PS no. 17/ 26 April 2014)
Ukara kaping tiga ing inggil menika nedahaken hubungan makna kausalitas antarklaua. Klaua pisanan minangka unsur 'akibat' inggih menika ing sawetara panggonan ana sing kapeksa dianakake pemungutan suwara ulang. Lajeng klausa candhakipun minangka unsur 'sebab' inggih menika merga surat suwarane ketuker, ana uga sing surat suwarane rusak. Ukara menika ngginakaken konjungsi kausalitas merga "amargi" minangka piranti kohesi Hubungan makna kausalitas. Keterkaitan kalih klausa ing salebeting ukara menika ingkang nyebabaken kalih perangan (proposisi) kasebut sami mbetahaken saengga mujudakaken keutuhan makna.
Wosipun wacana ing inggil menika ngandharaken informasi bilih badhe dipunwontenaken pemungutan swanten ulang utawi pemilu ingkang kaping kalih ing sawetawis papan utawi TPS ing Indonesia. Pemungutan swanten ulang prelu dipunwontenaken amargi wonten surat suwara ingkang katuker saha wonten ingkang surat suwara sampun risak. Informasi menika gayut kaliyan wacana politik amargi pelaksanaan pemungutan suara ulang menika perangan saking pelaksanaan Pemilihan Umum Langsung utawi PEMILU. Pemilu inggih menika agenda saben 5 taun sepisan ingkang dipunlaksanakken dening KPU (Komisi Pemilihan Umum).
b. Hubungan Makna Kausalitas Wacana Sosial
Wacana sosial inggih menika wacana ingkang ngrembag sedaya prekawis saha prastawa ingkang gadhah gegayutan kaliyan kahanan sosial gesang padintenan wonten ing masarakat. Kahanan sosial gesang padintenan ngewrat kados perkawis sandang, pangan, papan, siti, pawiwahan saha bebendu. Mila,
HMK wacana sosial inggih menika wacana ingkang nedahaken hubungan sebab-akibat utawi akibat-sebab ngengingi prekawis saha prastawa ingkang gadhah gegayutan kaliyan kahanan sosial gesang padintenan wonten ing masarakat. Tuladha HMK wacana sosial ing ngandhap menika.
Ing awal taun iki negara kita kaya kebyukan panandhang. Dudu merga anane pageblug utawa bebaya kaliren kurang pangan, nanging anane banjir bandhang lan mbledhose gunung geni sing njalari kapitunan gedhe banget. (PS no.5/1 Pebruari 2014)
Wacana inggil menika wujudipun paragraf ingkang gadhah hubungan makna kausalitas. ukara ingkang pisanan ngandharaken kahanan Nagari Indonesia ing awal taun 2014 ingkang saweg nandhang duhkita. Panandhang menika arupi bebendu banjir bandhang saha mledhosipun gunung geni, kalih bebendu menika sampun damel kapitunan ingkang ageng sanget tumrap warga masarakatipun, menika andharan saking ukara kaping kalih. Ukara pisanan saha ukara kaping kalih sami gegayutan. Hubungan makna kausalitas saged dipuntingali saking ukara kaping kalih, unsur ingkang nerangaken makna sebab inggih menika anane banjir bandhang lan mbledhose gunung geni. Lajeng makna akibatipun inggih menika sing njalari kapitunan gedhe banget. Klausa menika ngginakken konjungsi kausalitas njalari minangka piranti kohesi hubungan makna kausalitas. keterkaitan kalih perangan (proposisi) kasebut ingkang mujudakaken keutuhan makna.
Menawi dipuntingali wosipun wacana ing inggil menika saged dipunmangertos bilih wonten dhaerah-dhaerah tartemtu ing Indonesia ingkang saweg nandhang bebendu alam ing awal taun 2014 inggih menika banjir bandhang saha mledhosipun gunung geni. Kalih bebendu alam menika ndayani
kapitunan ingkang ageng kalebet tuna materi saha nyebabaken korban jiwa. Prekawis bebendu alam ingkang saweg kedadosan ing nagari kita menika kalebet wacana sosial. Titikanipun ngandharaken kahanan sosial gesang masarakat ingkang saweg nandhang duhkita amargi bebendu alam, banjir bandhang saha gunung meletus.
c. Hubungan Makna Kausalitas Wacana Ekonomi
Wacana ekonomi inggih menika wacana ingkang ngrembag prekawis ing salebeting bidang ekonomi. Wacana ekonomi gadh


text:
Karangpulé iku salah sawijining désa / kalurahan ing Kacamatan Sruweng, Kabupatèn Kebumèn, Provinsi Jawa Tengah, Indonésia.
Uga delengen
 Sruweng, Kebumèn
 Kabupatèn Kebumèn
Pranala njaba
 Situs web resmi Kabupaten Kebumen


text:
Keposong iku désa ing Kacamatan Musuk, Kabupatèn Boyalali, Jawa Tengah.
Réferènsi
Désa ing Kabupatèn Boyalali
Désa ing Jawa Tengah
Musuk, Boyalali